title: Pierre-Édouard Bellemare

text: Pierre-Édouard Bellemare (s. 6. maaliskuuta 1985 Pariisi, Ranska) on ranskalainen jääkiekkoilija, joka edustaa NHL:ssä pelaavaa Vegas Golden Knightsia. Bellemaren vahvuuksiin kuuluvat hyökkäyspään pelaaminen, nopeus, mailankäsittelytaidot, laukaus, tilan tekeminen ketjukavereille, työteliäisyys sekä alivoimapelaaminen.


title: Pierre-Édouard Bellemare

text: Bellemare aloitti jääkiekon Vipers de Montpellier’ssa, mutta pelasi ensimmäiset pääsarjapelinsä Rouen Hockey Élitessa, Ligue Magnusissa kaudella 2002–2003. Hän voitti Ranskan-mestaruuden keväällä 2003. Kaudella 2004–2005 Bellemare palkittiin Ranskan parhaana nuorena pelaajana Trophée Jean-Pierre Graffilla. Kaudella 2005–2006 hän voitti toisen Ranskan-mestaruutensa.


title: Pierre-Édouard Bellemare

text: Kaudeksi 2006–2007 Bellemare siirtyi Ruotsin HockeyAllsvenskanin Leksands IF:ään. Hän pelasi joukkueessa kolme kautta, joista Leksand eteni jokaisen päätteeksi Kvalserieniin. Kaudella 2008–2009 Bellemare voitti koko Allsvenskanin maalipörssin 31 osumallaan. Hän sijoittui myös sarjan jäähypörssissä kolmanneksi 113 minuutillaan. Bellemare jakoi myös Kvalserienissä viidellä osumallaan maalipörssin voiton joukkuetoverinsa Mikael Karlbergin ja AIK IF:n Jonas Liwingin kanssa sekä kymmenellä tehopisteellään Leksandin sisäisen pistepörssin voiton Morten Greenin kanssa.


title: Pierre-Édouard Bellemare

text: Bellemare siirtyi kaudeksi 2009–2010 sarjatasoa ylemmäs Elitserieniin ja Skellefteå AIK:n riveihin kaksivuotisella sopimuksella. Hänellä oli kevään 2010 pudotuspeleissä joukkueen paras teholukema (+5). Joulukuussa 2010 Bellemare jatkoi sopimustaan kahdella vuodella kevääseen 2013 saakka. Hän voitti Elitserien-hopeaa keväällä 2011.


title: Pierre-Édouard Bellemare

text: Kaudella 2011–2012 Bellemaresta tuli Skellefteån varakapteeni. Hän teki Elitserienin yhden kauden piste-ennätyksensä tehoilla 19+17=36, joilla Bellemare oli joukkueen toiseksi paras maalintekijä ja kolmanneksi paras pistemies. Hän voitti myös Elitserienin alivoimamaalipörssin viidellä osumallaan sekä Skellefteån sisäisen tehotilaston lukemalla +12, kuten myös kevään 2012 pudotuspeleissä lukemalla +6. Bellemare voitti kauden päätteeksi Elitserien-hopeaa. Helmikuussa 2012 hän jatkoi sopimustaan neljällä vuodella kevääseen 2016 saakka. Kaudella 2012–2013 Bellemare pelasi loukkaantumisten takia runkosarjassa vain 29 ottelua. Hän voitti kauden päätteeksi Ruotsin-mestaruuden.


title: Pierre-Édouard Bellemare

text: Bellemare edusti Ranskaa MM-tasolla jo 19-vuotiaana vuonna 2004. Hän on sittemmin edustanut MM-tasolla Ranskaa myös vuosina 2005, 2007, 2008, 2009, 2010, 2011, 2012, 2013 ja 2017. Kolmessa viimeisimmässä turnauksessa Bellemare toimi joukkueen varakapteenina. Ranska putosi MM-sarjasta vuonna 2004, mutta nousi takaisin vuodeksi 2008. Bellemare on edustanut Ranskaa myös ikäkausimaajoukkueissa. Hän oli vuoden 2005 alle 20-vuotiaiden I-divisioonan MM-kilpailujen paras maalintekijä viidellä osumallaan.


title: Muumio (vuoden 1932 elokuva)

text: Muumio ("The Mummy") on yhdysvaltalainen kauhuelokuva vuodelta 1932. Elokuvan ohjasi Karl Freund, ja nimiroolissa esiintyy Boris Karloff. Muissa keskeisissä rooleissa ovat Zita Johann, David Manners ja Edward Van Sloan.


title: Muumio (vuoden 1932 elokuva)

text: Universal Pictures oli tuottanut 1930-luvun alussa kaksi menestynyttä kauhuelokuvaa: "Draculan – vanhan vampyyrin" ja "Frankensteinin". "The Mummy" jatkoi Universalin kauhuelokuvasarjaa. Se perustui kuitenkin ajankohtaisiin tapahtumiin, toisin kuin monet muut ajan kauhuelokuvat, joiden perustana oli romaanit. "The Mummy" sai inspiraationsa kymmenen vuotta aiemmin löydetystä faarao Tutankhamonin haudasta, ja sen löytäjien kohtaamasta kirouksesta. Kirouksen väitettiin olleen monen kuoleman taustalla. Valtion filmitarkastamo kielsi elokuvan kokonaan Suomessa 1930-luvulla.


title: Pikkuveli (romaani)

text: Pikkuveli on vuonna 2001 ilmestynyt Tapani Baggen kirjoittama nuortenkirja, joka perustuu löyhästi niin sanottujen Euran Daltonien tarinaan. Aaro ryhtyy tekemään murtovarkauksia kahden isoveljensä ja yhden isosiskonsa kanssa. Heillä on myös kehitysvammainen sisko ja vasta ala-astetta käyvä sisko. Äiti on kuollut, ja isä on skitsofreenikko, joka pahoinpitelee lapsiaan. Aarolla ei sisarustensa kanssa ollut muutakaan vaihtoehtoa kuin aloittaa rikolliskierre.


title: Aaltorausku

text:
Aaltorausku ("Raja undulata") on lauhkeissa ja subtrooppisissa vesissä elävä pohjakala.
Sitä tavataan itäisellä Atlantilla Irlannin ja Senegalin välisillä rannikoilla, Kanariansaarilla sekä Välimeren alueella. Aaltorauskut elävät hiekkapohjilla mannerjalustan alueella noin 100 metrin syvyydessä. Kala kasvaa korkeintaan metrin pituiseksi.


title: Karl Henrik Hornborg

text: Karl Henrik Hornborg (9. huhtikuuta 1853 Inari – 19. toukokuuta 1921 Oulu) oli suomalainen lyseon lehtori, valtiopäivämies ja kirjailija. Hän käytti nimimerkkejä "Nurro", "Sarvela", "T-s" ja "Heikki Sarvela".


title: Karl Henrik Hornborg

text: Hornborgin vanhemmat olivat kappalainen, varapastori Pehr Gustaf Ferdinand Hornborg ja Margareta Kristina Thepsel. Hän pääsi ylioppilaaksi Kuopion lyseosta 1879 ja opiskeli Helsingin yliopistossa valmistuen filosofian kandidaatiksi 1884 ja maisteriksi 1886. Hornborg toimi opettajana useissa oppikouluissa ja viimeksi hän oli Oulun lyseon historian, maantiedon ja suomen kielen vanhempana lehtorina vuodesta 1908.


title: Karl Henrik Hornborg

text: Hornborg julkaisi pari kertomusta ja hän kirjoitti myös runoja joita julkaistiin albumeissa ja kalentereissa nimimerkeillä "Nurro", "Sarvela" ja "T-s".


title: Karl Henrik Hornborg

text: Hornborg oli naimisissa vuodesta 1883 Karolina Emilia Charlotta Ahlénin kanssa.


title: Heikki Sarvela

text: Heikki Elias Sarvela (10. marraskuuta 1938 Raahe – 21. syyskuuta 1991 Oulu) oli suomalainen, Limingassa elämäntyönsä tehnyt musiikin lehtori.


title: Heikki Sarvela

text: Raahessa vuonna 1938 syntynyt Sarvela kirjoitti ylioppilaaksi Oulun Lyseosta vuonna 1958. Hän valmistui opettajaksi Oulun yliopistosta vuonna 1962 ja musiikinopettajaksi Sibelius-Akatemiasta vuonna 1972. Sarvela toimi Limingan yhteiskoulun musiikin lehtorina sekä Limingan musiikkiopiston ensimmäisenä johtajana vuosina 1973–1984. Hän perusti Limingan nuoriso-orkesterin vuonna 1962, Limingan musiikkileirin vuonna 1967 ja tyttökuoro Tyrnävän Tyttäret vuonna 1975. Sarvela levytti orkesterinsa ja kuorojensa kanssa lukuisia äänitteitä, joilla oli mukana myös hänen omia sävellyksiään. Limingan nuoriso-orkesterin ensilevytys Musiikkia Limingasta sai Yleisradion harrastusmusiikin Kunniapunnus-palkinnon. Vuonna 1971 Sarvela sai Oulun läänin taidepalkinnon ja vuonna 1973 Limingan kunnan ensimmäisen kulttuuripalkinnon. Hän jäi musiikin lehtorin virasta sairauseläkkeelle vuonna 1981 mutta jatkoi orkesterin ja kuoron johtamista vuoteen 1984.


title: Heikki Sarvela

text: Sarvela oli vuodesta 1961 naimisissa Laura o.s. Holapan kanssa. Pariskunnalle syntyi kolme lasta. Sarvela kuoli pitkän sairauden jälkeen Oulussa syyskuussa 1991.


title: Munkinhuput

text: Munkinhuput ("Arum") on vehkakasvisuku, jonka 15 ruoholajin lehdet ovat tavallisesti leveän nuolimaiset ja puikelokukinnon suojuslehti pullea. Se on vehkakasvien heimon tyyppisuku.


title: John Haglelgam

text: John Haglelgam (s. 10. elokuuta 1949 Yap, Mikronesia) on mikronesialainen poliitikko. Hän toimi maansa toisena presidenttinä vuosina 1987–1991.


title: Bloody Mary (tarina)

text: Bloody Mary on yhdysvaltalainen kansantarina naisesta, jonka sanotaan ilmestyvän peiliin, kun hänen nimensä mainitaan useampaan kertaan kynttilöiden valossa. Tarina on ollut usean televisiosarjan ja elokuvan inspiraationa.


title: Bloody Mary (tarina)

text: Bloody Mary on nainen, joka oli kuollut satoja vuosia sitten. Siitä, kuka Mary on, ja miten hän kuoli, on useita eri kertomuksia. Erään tarinan mukaan hänen oikea nimensä oli Mary Worth ja hän oli joskus Englannin kuningatar. Yhteistä tarinoille on, että Mary kuoli peilin edessä. Edelleen tarinan mukaan, kun sanoo keskiyöllä peilin edessä 2–8 kynttilän valossa ”Bloody Mary” useaan kertaan, Mary ilmestyy peiliin ja vie sanojan silmät. Bloody Mary on suomennettuna Verinen Maria.


title: Anna Paljakka

text: Anna Paljakka (s. 1944) on Fiskarsissa asuva toimittaja, tietokirjailija ja suomentaja.


title: Anna Paljakka

text: Paljakka kirjoitti ylioppilaaksi Töölön Yhteiskoulusta ja suoritti valt.maisterin tutkinnon Helsingin yliopistossa 1971 pääaineenaan yleinen valtio-oppi. Toimittajan työnsä Paljakka aloitti Kirjastolehdessä 1967. Suomen tietotoimiston toimittaja hän oli 1972–73. Paljakka oli 1973–1982 ulkoministeriön virkamies (8. kansainvälisten asiain valmennuskurssi) ja ulkomaankomennuksella mm. Vietnamissa. Hän toimi Ulkoasiainhallinnon virkailijayhdistyksen puheenjohtajana 1977–1978.


title: Anna Paljakka

text: Paljakka palasi toimittajantyöhön 1983 Helsingin Sanomiin, josta hän jäi eläkkeelle 2010. Ulkomaantoimittajana Paljakka erikoistui Aasiaan. Paljakka oli Helsingin Sanomien Kuukausiliitteen toimittaja 1994–2000 ja kirjeenvaihtajana Brysselissä 1997–98. Hän toimi Ulkomaantoimittajien yhdistyksen puheenjohtajana 1989–1992.


title: Anna Paljakka

text: Anna Paljakka on ollut vuodesta 1996 Helsingin Sanomien Nyt-liitteen ravintola-arvostelija. Hän on ollut tekemässä kymmentä ruokakirjaa, kaikki julkaistu 2000-luvulla. Jarmo Vähä-Savon ja Virva Hyykosken kanssa tehty "Tervetuloa meille" valittiin 2007 vuoden keittokirjaksi. Anna Paljakka oli 2010 Tieto-Finlandian ehdokkaat valinneen raadin jäsen.


title: Anna Paljakka

text: Paljakka on Fiskarsin käsityöläisten, muotoilijoiden ja taiteilijoiden osuuskunnan jäsen ja toimi sen hallituksessa 2011-2012.


title: Kemianliitto

text: Kemianliitto oli suomalainen vuosina 1993–2009 toiminut SAK:lainen ammattiliitto. Järjestö perustettiin, kun Kemian Työntekijäin Liitto (KTL) ja Kumi- ja nahkatyöväen liitto (KNL) yhdistyivät. Vuonna 2009 Kemianliitto päätti fuusioitua Viestintäalan ammattiliiton kanssa Teollisuusalojen ammattiliitoksi (TEAM) ja uusi liitto aloitti vuoden 2010 alussa.


title: Kemianliitto

text: Perustettaessa Kemianliiton hallitukseen valittiin kahdeksan entistä KTL:n ja viisi KNL:n edustajaa. Puheenjohtajaksi valittiin KTL:ää johtanut sosialidemokraatti Heikki Pohja. Uuteen liittoon kuului 32 000 jäsentä. Vuonna 1994 Kemianliittoon yhdistyi Lasi- ja Posliinityöntekijäin Liitto (LPL) ja 2004 Tekstiili- ja vaatetustyöväen liitto Teva. Vuonna 2004 Kemianliittoon kuului noin 50 000 työläistä. Liitto julkaisi lehteä "Reaktio". Vuoden 2004 alussa lehden nimeksi vaihtui Teva-fuusion myötä "Kiteet".


title: Kemianliitto

text: Kemianliiton valtuustopaikat jaettiin 1990-luvulla sopuisasti osuuksin 60–40 sosialidemokraateille ja vasemmistoliittolaisille. Ensimmäiset valtuustovaalit käytiin vuonna 2000. SDP sai 28 paikkaa (57,9 % äänistä), Vasemmistoliitto 15 (40,1 %) ja KTP yhden (2,0 %). Äänestysaktiivisuus oli poikkeuksellisen korkea, 62,3 prosenttia. Neljä vuotta myöhemmin ryhmät päättivät jättää vaalit käymättä. Valtuustoa täydennettiin 21 Tevan edustajalla. Vuoden 2008 vaaleissa sosialidemokraattien lista (Vaaliliitto A Vastuulliset vaikuttajat – demarien ja sitoutumattomien vaaliliitto) sai 38 valtuustopaikkaa ja 68 prosenttia äänistä. Vasemmistoliittolaiset (Vaaliliitto B Kemia 2000 – Vasemmisto ja sitoutumattomat) saivat 15 paikkaa (31 %).


title: Kemianliitto

text: Kemianliitto solmi työehtosopimuksia seuraavilla aloilla: autonrengasala, kemian perusteollisuus, kenkä- ja nahkateollisuus, kumiteollisuus, lasikeraaminen teollisuus, lasitus-, rakennuslasitus- ja lasijalostusala, muovituote- ja kemian tuoteteollisuus, tekstiilihuoltoala, tekstiili- ja vaatetusteollisuus sekä öljy- maakaasu- ja petrokemianteollisuus.


title: Jacob Nena

text: Jacob Nena (s. 10. lokakuuta 1941 Lelu, Mikronesia) on mikronesialainen poliitikko. Hän toimi maansa neljäntenä presidenttinä vuosina 1996–1999. Hän toimi varapresidenttinä kunnes hänen edeltäjänsä Bailey Olter sairastui aivohalvaukseen 16. marraskuuta 1996. Nena siirtyi virkaatekeväksi presidentiksi samana päivänä. Presidentinvalan hän vannoi 8. toukokuuta 1997, kun maan kongressi julisti Olterin kykenemättömäksi jatkamaan tehtävässään. Hänen virkakautensa jatkui hänen edeltäjänsä virkakauden loppuun.


title: Jacob Nena

text: Nena toimi vuosina 1979–1983 Kosraen kuvernöörinä. Varapresidenttinä hän toimi vuodesta 1991 alkaen presidenttikautensa alkuun saakka.


title: Brian Boucher

text: Brian Boucher (s. 2. tammikuuta 1977 Woonsocket, Rhode Island) on yhdysvaltalainen uransa lopettanut jääkiekkomaalivahti. Boucher on ensimmäisen kierroksen varaus vuodelta , kun Philadelphia Flyers varasi hänet numerolla 22.


title: Brian Boucher

text: Boucherin kasvattajaseura on Mount St. Charles Mounties. Hän pelasi ennen NHL:ää myös WHL-joukkue Tri-City Americansissa vuoteen 1997 asti. Kaudella 1996–1997 Boucher valittiin WHL:n parhaaksi maalivahdiksi ja koko katto-organisaation CHL:n kolmostähdistöön. Hän siirtyi kaudeksi 1997–1998 Philadelphia Flyersin organisaatioon ja farmijoukkue Philadelphia Phantomsin maalinsuulle.


title: Brian Boucher

text: Boucher pelasi ensimmäiset NHL-ottelunsa kaudella 1999–2000, jolloin hän sai tililleen 35 ottelua. Boucher valittiin myös tulokkaiden tähdistöön. Kesällä 2002 hänet kaupattiin Phoenix Coyotesiin kolmannen kierroksen varausvuoron kanssa vaihdossa Robert Escheen ja Michal Handzušiin. Boucher oli kaudella 2003–2004 Coyotesin ykkösmaalivahti, kun edellinen ykkösvahti Sean Burke kaupattiin Flyersiin. Boucher pelasi työsulkukaudella Elitserienin HV71:n maalilla.


title: Brian Boucher

text: Helmikuussa 2006 Boucher kaupattiin Mike Leclercin kanssa Calgary Flamesiin vaihdossa Steve Reinprechtiin ja Philippe Sauvéen. Kauden 2006–2007 hän aloitti Chicago Blackhawksissa, joka kuitenkin asetti hänet siirtolistalle, josta Columbus Blue Jackets hankki hänet helmikuussa 2007. Boucher palasi kaudeksi 2007–2008 Philadelphia Flyersin organisaatioon ja edusti ainoastaan farmijoukkue Philadelphia Phantomsia. Hän siirtyi helmikuussa 2008 vapaana agenttina San Jose Sharksiin, jossa jatkoi vielä kauden 2008–2009.


title: Brian Boucher

text: Kaudeksi 2009–2010 Boucher palasi jälleen Flyersin organisaatioon. Hän aloitti kakkosmaalivahtina, mutta sai Ray Emeryn loukkaantumisten myötä olla myös ykkösmaalivahtina. Seuraavalla kaudella Boucher pelasi Flyersissa 34 ottelua. Hän teki kesällä 2011 kahden vuoden sopimuksen Carolina Hurricanesin kanssa. Tammikuussa 2013 hän siirtyi kuitenkin jälleen takaisin Flyersin organisaatioon pelaajakaupassa, jossa Flyers sai hänen lisäkseen puolustaja Mark Altin ja jossa Hurricanes sai vaihdossa hyökkääjä Luke Pitherin.


title: Pauli Hala

text: Esko Paavo Erland Hämeen-Anttila, kirjailijanimi Pauli Hala (4. huhtikuuta 1904 Sysmä – 31. maaliskuuta 1945) oli suomalainen näytelmäkirjailija.


title: Marko Timonen

text: Marko Heikki Timonen (s. 7. syyskuuta 1966 Kiukainen) on suomalainen rumpali. Hän on soittanut muun muassa Värttinässä, Maija Vilkkumaan yhtyeessä, Ismo Alanko Säätiössä, Zetaboossa, Tekniikan ihmelapsissa sekä Emma Salokoski Ensemblessä.


title: Marko Timonen

text: Timonen kiinnostui soittamisesta 14-vuotiaana ja alkoi käymään rumputunneilla, minkä jälkeen hän opiskeli Porin musiikkiopistossa.


title: Marko Timonen

text: Lauluntekijänä hän on tehnyt joitakin sävellyksiä mutta hän on toiminut myös sovittajana mm. Zetaboo-yhtyeelle.


title: Lauri Pieti

text: Lauri Heikki Pieti () oli suomalainen jääkäriluutnantti. Hän oli sotilaskoulutuksensa ensimmäisen maailmansodan aikana Saksassa saanut jääkäri. Hän sai tulikasteensa sotilaana Saksan itärintamalla Misse-joella vuonna 1916. Myöhemmin hän osallistui Suomen sisällissotaan Valkoisen armeijan jääkärijoukkojen joukkueenjohtajana. Hän osallistui vielä talvi- ja jatkosotaankin, joista jälkimmäisessä hän haavoittui partisaanien hyökkäyksessä.


title: Lauri Pieti

text: Pietin vanhemmat olivat maanviljelijä Erkki Pieti ja Anna Greta Risto. Hänet vihittiin avioliittoon vuonna 1925 kansakoulun opettaja Impi Maria Pääskylän kanssa. Hän kävi kansakoulun ja maamieskoulun Oulaisissa vuonna 1915. Hän kävi tiedonantoaliupseerikurssin Kouvolassa ja armeijan urheilunjohtajakurssin Jyväskylässä vuonna 1919.


title: Lauri Pieti

text: Pieti liittyi vapaaehtoisena Saksassa sotilaskoulutusta antavan Jääkäripataljoona 27:n 3. komppaniaan 2. helmikuuta 1916. Hän otti osaa taisteluihin ensimmäisessä maailmansodassa Saksan itärintamalla Misse-joella, Riianlahdella ja Aa-joella. Hänet siirrettiin pataljoonan rintamakomennuksen jälkeen Libaussa pataljoonan pioneerikomppaniaan 23. syyskuuta 1917. Lisäksi hän kävi Libaussa Rautatienrakennuskurssin samaisena vuonna 1917.


title: Lauri Pieti

text: Pieti astui Suomen armeijan palvelukseen aliupseeriksi ylennettynä Saksassa 11. helmikuuta 1918 ja saapui Suomeen (Vaasaan) 25. helmikuuta 1918 jääkärien pääjoukon mukana. Hänet sijoitettiin Suomen valkoiseen armeijaan joukkueenjohtajaksi 2. Jääkärirykmentin 4. jääkäripataljoonan 2. komppaniaan. Hän osallistui sisällissodan taisteluihin Kalevankankaalla, jossa hän haavoittui pahasti 28. maaliskuuta 1918.


title: Lauri Pieti

text:
Pieti palasi parannuttuaan 8. heinäkuuta 1918 alkaen takaisin 2. jääkärirykmenttiin, josta muodostettiin myöhemmin aluksi Porin jalkaväkirykmentti 2 ja sitten Savon jääkärirykmentti. Hän toimi rykmentissä joukkueenjohtajana ja komppanianvääpelinä 3. ja 1. komppaniassa. Savon rykmentistä Pieti siirrettiin 1. huhtikuuta 1920 alkaen Keski-Suomen rykmenttiin, josta hän erosi 30. huhtikuuta 1922. Armeijasta eronsa jälkeen hän työskenteli maanviljelijänä Lumijoella ja toimi samalla jäsenenä Lumijoen suojeluskunnassa vuodesta 1920 alkaen.
Pieti osallistui talvisotaan työvelvollisten komppanianpäällikkönä Pioneeripataljoona 4:ssä osallistuen taisteluihin Talissa ja Mannikkalassa. Jatkosotaan hän osallistui kuljetusjoukkueenjohtajana 12. Kenttähevossairaalassa, jolloin hän haavoittui partisaanien hyökkäyksessä. Myöhemmin hän toimi kyseisen sairaalan komendanttina vuoteen 1942 saakka, jolloin hänet kotiutettiin. Kotiuttamisensa jälkeen hän työskenteli maanviljelijänä Lumijoella ja oli Lumijoen säästöpankin johtajana vuosina 1952–1962, jolloin hän siirtyi eläkkeelle. Hänet on haudattu Espooseen.


title: Jarmo Manninen

text: Jarmo Manninen (s. 11. maaliskuuta 1951 Pori) on entinen suomalainen jalkapalloilija.


title: Jarmo Manninen

text: Hyökkääjänä pelannut Manninen edusti urallaan Porin Ässiä, Ilves-Kissoja, Turun Palloseurassa sekä Porin Pallo-Tovereita. Hän voitti TPS:ssa Suomen mestaruuden 1975. Kaikkiaan Manninen pelasi kahdeksan pääsarjakauden aikana 156 ottelua, joissa hän teki 57 maalia.


title: Jarmo Manninen

text: Manninen pelasi maajoukkueessa vuosina 1973–1975 yhteensä 8 maaottelua ja teki kaksi maalia.


title: Teollisuusalojen ammattiliitto

text: TEAM Teollisuusalojen ammattiliitto on suomalainen teollisuustyöntekijöiden etujärjestö, johon kuuluu noin 67 000 jäsentä. Keskusjärjestö SAK:hon kuuluva ammattiliitto aloitti toimintansa vuoden 2010 alussa, kun Kemianliitto ja Viestintäalan ammattiliitto fuusioituivat.


title: Teollisuusalojen ammattiliitto

text: TEAM julkaisee lehteä "Intiim", johon yhdistyivät vuoden 2010 alusta Kirjatyö ja Kiteet.


title: Teollisuusalojen ammattiliitto

text: TEAMin perustamisesta neuvoteltiin useampi vuosi ja mukana olivat lopulta fuusioituneiden liittojen lisäksi myös Metallityöväen liitto, Puu- ja erityisalojen liitto, Rautatieläisten liitto ja Sähköalojen ammattiliitto. Nämä jäivät ulos yksitellen. Etenkin vasemmistoliittolaiset vastustivat hanketta, mutta sitä ei kuopattu. Viestintäalan ammattiliitto muutti toukokuussa 2009 sääntönsä ja nimensä TEAMiksi. Puheenjohtajana aloitti Heikki Helkavuori. Kemianliitto päätti yhdistymisestä vuoden 2009 lopussa. TEAMin puheenjohtajaksi valittiin Kemianliiton aiempi johtaja Timo Vallittu. Vallittu jäi eläkkeelle vuonna 2015 ja liiton uudeksi puheenjohtajaksi valittiin Heli Puura.


title: Teollisuusalojen ammattiliitto

text: Teamin ensimmäiset liittokokousvaalit järjestettiin keväällä 2015. TEAMin demarit ja sitoutumattomat -vaaliliitto sai 9 781 ääntä (73,3 %) ja 116 edustajaa. TEAM Vasemmisto ja sitoutumattomat -vaaliliitto sai 3 556 ääntä (26,7 %) ja 39 edustajaa. Sosialidemokraatit saivat enemmistön äänistä kaikilla muilla aloilla paitsi kumiteollisuudessa. Vaalien äänestysaktiivisuus oli 37,3 prosenttia.


title: Teollisuusalojen ammattiliitto

text: Liittovaltuusto päätti 17. toukokuuta 2017 lakkauttaa liiton toiminnan ja liittyä osaksi Teollisuusliittoa, joka aloittaa toimintansa täystehoisesti vuoden 2018 alusta.


title: Teollisuusalojen ammattiliitto

text: Vuoden 2012 presidentinvaaleissa Team tuki SDP:n Paavo Lipposen kampanjaa 21000 eurolla ja Vasemmistoliiton Paavo Arhinmäen kampanjaa 9000 eurolla.


title: Teollisuusalojen ammattiliitto

text: Vuoden 2014 eurovaaleissa TEAM tuki SDP:n Miapetra Kumpula-Natrin kampanjaa 3000 eurolla, Vasemmiston Erno Välimäen kampanjaa 3000 eurolla sekä SDP:n Reijo Paanasen kampanjaa 1750 eurolla.


title: Bruno Mantila

text: Bruno Johannes Mantila (15. toukokuuta 1897 – 22. marraskuuta 1937 Helsinki) oli suomalainen jalkapalloilija.


title: Bruno Mantila

text: Mantila edusti urallaan Kiffeniä ja Helsingin Palloseuraa, jota hän oli mukana perustamassa 1917. Hän voitti Suomen mestaruuden Kiffenissä 1915 ja 1916 sekä Helsingin Palloseurassa 1921 ja 1922. Mantila pelasi Suomen maajoukkueessa vuosina 1920–1922 yhteensä kahdeksan maaottelua, joissa hän teki neljä maalia.


title: Bruno Mantila

text: Myös Bruno Mantilan veli Hugo Mantila oli maajoukkuetason jalkapalloilija.


title: Älynväläyttäjät

text: Älynväläyttäjät ("A Bit of Fry and Laurie") on brittiläinen komediasarja, jonka pääosassa ovat Stephen Fry ja Hugh Laurie. Siihen tehtiin vuosien 1987 ja 1995 välillä neljä tuotantokautta, kaikkiaan 26 jaksoa. Sarja muodostui enimmäkseen kahden näyttelijän sketseistä. Lisäksi Laurie soitti pianoa.


title: Yrjö Pernu

text: Yrjö Pernu () oli suomalainen jääkärikapteeni. Hän oli sotilaskoulutuksensa ensimmäisen maailmansodan aikana Saksassa saanut jääkäri. Hän sai tulikasteensa sotilaana vasta Suomen sisällissodassa, jossa hän toimi joukkueenjohtajana Valkoisessa armeijassa. Hän osallistui vielä talvi- ja jatkosotaankin, joissa hän toimi joukkueenjohtajana ja komppanianpäällikkönä rintamajoukoissa.


title: Yrjö Pernu

text: Pernun vanhemmat olivat kauppias Jooseppi Pernu ja Ida Maria Ollila. Hänet vihittiin avioliittoon vuonna 1939 sairaanhoitaja Elisabet Lapveteläisen kanssa. Hän kävi neljä luokkaa Kokkolan suomalaista yhteiskoulua. Hän kävi sotilasohjaajien täydennyskurssin Suojeluskuntain päällystökoulussa vuonna 1922 ja 1923 sekä tykistökurssin vuonna 1926.


title: Yrjö Pernu

text: Pernu liittyi vapaaehtoisena Saksassa sotilaskoulutusta antavan Jääkäripataljoona 27:n täydennysjoukkoon 14. syyskuuta 1916, josta hänet siirrettiin 27. helmikuuta 1917 pataljoonan 4. komppaniaan ja edelleen 1. marraskuuta 1917 pataljoonan 1. konekiväärikomppaniaan.


title: Yrjö Pernu

text: Pernu astui Suomen armeijan palvelukseen vänrikiksi ylennettynä Saksassa 11. helmikuuta 1918 ja saapui Suomeen (Vaasaan) 25. helmikuuta 1918 jääkärien pääjoukon mukana. Hänet sijoitettiin Suomen valkoiseen armeijaan aluksi joukkueenjohtajaksi 2. Jääkärirykmentin konekiväärikomppaniaan, josta hänet siirrettiin myöhemmin 12. jääkäripataljoonan konekiväärikomppaniaan. Hän osallistui sisällissodan taisteluihin Kalevankankaalla, Tampereella, Kauksamossa, Kivennavalla ja Raivolassa sekä Inon saartoon.


title: Yrjö Pernu

text: Pernu palveli sisällissodan jälkeen edelleen 2. Jääkärirykmentissä, josta muodostettiin myöhemmin Porin jalkaväkirykmentti 2. Hän toimi rykmentissä III pataljoonan adjutanttina ja komppanianpäällikkönä. Hänet siirrettiin 2. huhtikuuta 1919 alkaen Keski-Suomen rykmenttiin, jossa hän palveli joukkueenjohtajana ja huhtikuusta 1920 alkaen 2. konekiväärikomppanian päällikkönä. Pernu erosi armeijasta 21. joulukuuta 1921 ja astui suojeluskuntajärjestön palvelukseen 1. huhtikuuta 1922. Suojeluskunnassa hänet sijoitettiin konekivääriupseeriksi Viipurin suojeluskuntapiirin, josta hänet siirrettiin 1. syyskuuta 1923 alkaen sotilasohjaajaksi Keski-Pohjanmaan suojeluskuntapiiriin, josta hänet siirrettiin edelleen 31. tammikuuta 1924 alkaen Vaasan suomalaisen suojeluskunnan päälliköksi. Pernu erosi suojeluskuntajärjestön palveluksesta 1. maaliskuuta 1927 ja työskenteli sen jälkeen Vaasan autokeskuksen osakkaana ja toisena johtajana sekä yksityisenä liikemiehenä. Hän oli vuodesta 1935 Oy. Alkoholiliikkeen palveluksessa Vaasassa.


title: Yrjö Pernu

text: Pernu osallistui talvisotaan konekiväärijoukkueenjohtajana Jalkaväkirykmentti 24:n III pataljoonassa ja joukkueenjohtajana rykmentin esikuntakomppaniassa. Jatkosodan puhjettua Pernu komennettiin konekiväärikomppanianpäälliköksi Ryhmä Oinoseen, josta hänet siirrettiin vuonna 1942 komppanianpäälliköksi Jalkaväenkoulutuskeskus 13:een ja edelleen Jalkaväenkoulutuskeskus 15:een, jossa hän palveli sodan loppuun saakka. Sotien jälkeen hän työskenteli Vaasassa tehtaiden edustajana.


title: Supercross

text: Supercross (lyhennetään SX) on laji, jossa kilpailijat ottavat mittaa toisistaan 125–525-kuutioisilla motocross-pyörillä. Supercross eroaa motocrossista monellakin tavalla. Kilpailu-erät ovat lyhyempiä (20 kierrosta) kuin motocrossissa. Rata on haastavampi, sillä se sisältää kaksois- ja kolmoishyppyjä, step-up- tai step-down-hyppyreitä ja pattisuoria. Kisoissa ajetaan ensin aika-ajot ja sitten alku-erät. Molemmissa tapahtumissa kilpailijoiden määrästä riippuen kuskeja tippuu ja finaaliin pääsee vain 20 kuskia.


title: Supercross

text: Suomessa supercross-kisoja järjestettiin ensimmäisen kerran 1980–1990-lukujen vaihteessa, mutta ne olivat vain yksittäisiä osakilpailuja. Vuonna 2009 kuitenkin käynnistyi kaikkien aikojen ensimmäinen suomalainen ulkoradoilla järjestetty, kolmiosainen supercross-sarja. Hyvinkäällä, Vantaalla ja Siilinjärvellä järjestetyissä kilpailuissa oli kolme luokkaa.


title: Supercross

text: Seuraavaksi Supercross-sarjan päätöskilpailut siirtyvät sisähalleihin. Niitä järjestettiin Lahden Suurhallissa vuosina 2010 ja 2011.


title: Supercross

text: Vuosina 2012 ja 2013 Supercrossin SM-sarjan päätöskilpailut järjestettiin Tampereen Messu- ja Urheilukeskuksessa.


title: Supercross

text: Vuonna 2014 SM-sarjaa ei järjestetty käytännöllisesti katsoen ollenkaan, lukuun ottamatta Helsingin messukeskuksessa järjestettyä avausosakilpailua, joka jäi myös sarjan viimeiseksi.


title: Supercross

text: Tampereella ajettiin kuitenkin kansainvälinen Tampere Supercross & Freestyle Show 21.–22. marraskuuta 2014.


title: Supercross

text:
Tampere Supercross & Freestyle Show ja siihen yhdistetty alan suurin messutapahtuma OffroadExpo ovat vakiinnuttaneet paikkansa kauden päätöstapahtumana motocross- ja endurokuljettajille, alan harrastajille ja kaupallisille toimijoille.
Tapahtuma järjestetään jo seitsemännen kerran marraskuussa 2018.


title: Supercross

text: Maailman arvostetuin ja kovatasoisin supercross-sarja on AMA Supercross. AMA:ssa ajetaan kahta luokkaa; ns. pääluokka eli 450cc ja Lites-luokka (125–250cc). Sarjan luultavasti kaikkien aikojen paras kuski on Ricky Carmichael, joka on voittanut Lites-luokassa yhden mestaruuden ja isossa luokassa viisi mestaruutta. Tällä hetkellä AMA-sarjaa dominoivat Ryan Villopoto, Ryan Dungey, James Stewart Jr. sekä Chad Reed.


title: Chad Reed

text: Chad Reed (s. 15. maaliskuuta 1982 Kurri Kurri, Australia) on australialainen motocross- ja supercrosskuljettaja. Reed ajoi tällä kaudella AMA Supercross -sarjaa Hondalla, TwoTwo Motorsports -tallissa. Reedin kilpailunumero on ollut koko uransa ajan pääasiassa 22, mutta kauden 2009 hän ajoi supercross-kisat numerolla 1.


title: Jetfire

text: Jetfire on "Transformers" -universumissa esiintyvä Autobotti. Hasbron luoma hahmo esiintyi ensimmäisen kerran vuonna 1984 "The Transformers" -animaatiosarjassa.


title: Jetfire

text: Televisiosarjassa Jetfirea kutsuttiin nimellä "Skyfire". Skyfire oli ennen sodan alkua Starscreamin hyvä ystävä. Skyfire teki pakkolaskun Pohjoisnavalle vuosia ennen kuin Autobotit ja Decepticonit tekivät pakkolaskun Maahan. Sitten Megatron ja Decepticonit löysivät hänet. Skyfire kääntyi Autobotiksi, koska piti Decepticonien touhuja liian julmana sillä kun Decepticonit ottivan osan Autoboteista vangiksi käski Starscream Skyfirea teloittamaan nämä, mutta Skyfire kieltäytyy vedoten siihen ettei hän ollut soturi vaan tiedemies ja siihen etteivät he olleet tehneet mitään pahaa jolloin Starscream suttuu ja ampuu Skyfirea ja Autobotteja, jotka paljastuvat Houndin tekemiksi hologrammeiksi. Autobotit päättävät auttaa Skyfirea, kun tämä ei suostunut tottelemaan Starscreamia, Ratchet ja Wheeljack saavat Skyfiren kuntoon ja tämä vaihtaa puolta Decepticonista Autobotiksi jolloin hän laitaa vastaan Megatronille ja ilmataistelun aikana Starscreamia vastaan he törmäävät jolloin Starscream tekee pakkolaskun joutuen uudestaan jään vangiksi.


title: Jetfire

text: Jonkin ajan kuluttua Autobottien ja Decepticonien käydessä taistelua Perussa, Wheeljack ja Sideswipe menivät Pohjoisnavalle pelastamaan ja korjaamaan Skyfiren saadakseen tämän avun Decepticonien uuden energiantuotantoaseen tuhoamiseksi.


title: Jetfire

text: "", "" ja "" Jetfire on Autobottien varajohtaja. "Armadassa" hänellä on myös kyky yhdistyä Optimus Primen kanssa ja niin he voivat muodostaa mahtavan soturin nimeltä Jet Optimus.


title: Jetfire

text: "Transformers: Animatedissa" Jetfire on nuori Eliittivartioston soturi, joka on kaksoisveljensä, Jetstormin, ohella yksi ensimmäisistä lentävistä Autoboteista. He toimivat Sentinel Primen ja Jazzin alaisuudessa. Hän ja Jetstorm kykenevät myös yhdistymään mahtavaksi taistelijaksi nimeltä Safeguard. Jetfire käyttää asenaan tulta. Jetfiren äänenä kuullaan Tom Kenny.


title: Jetfire

text: "ssa" Jetfire oli yksi Etsijöistä, ikivanhoista transformereista, jotka ovat jo vuosituhansien ajan Fallenin käskystä etsineet Primejen Hautaa ja Johtajuuden Matrixia. Mutta Jetfire kääntyi Autobottien puolelle, koska piti Decepticonien toimintaa liian väkivaltaisena. Heti valittuaan muuntautumismuodoksi SR-71 Blackbirdin, hän vaipui koomaan energonin puutteensa vuoksi, minkä jälkeen hänet toimitettiin Ilmailu- ja avaruusmuseoon, missä Sam Witwicky herätti hänet Allsparkin palasella. Jetfire vei hänet ja hänen ystävänsä avaruussillan läpi Egyptiin ja kertoi kaiken mitä tiesi. Jetfire kuoli, kun hän repi kipinänsä irti voidakseen luovuttaa osansa Ratchetin ja Joltin käsiin, jotka rakensivat niistä lisäpäivitykset Optimukselle.


title: Jetfire

text: Jetfire sijoittui kolmanneksi USA Todayn järjestämässä äänestyksessä, jossa fanit saivat äänestää, että minkä hahmon he haluaisivat esiintyvän elokuvassa. Toisen sijan jakoivat Devastator ja Grimlock näiden saatua yhtä monta ääntä.


title: Jetfire

text: Jetfire on saatavilla pelihahmoksi "" -pelin Xbox 360- ja PlayStation 3-versioille erään lisäsisällön kautta. Mutta vain moninpelitilaan. Jetfire käyttää aseinaan muinaista Cybertronilaista pistoolia ja energonaaltokanuunaa. Erikoiskykynä hänellä on tutkaskanneri, joka paljastaa tutkan avulla väliaikaisesti kaikki lähistöllä olevat viholliset.


title: Ryan Dungey

text: Ryan ”RD” Dungey (s. 4. joulukuuta 1989 Minnesota) on yhdysvaltalainen motocross- ja supercross-kuljettaja. Hän ajaa AMA Supercross -sarjaa KTM:llä, Redbull KTM -tallissa.Ennen vuotta 2009 Dungeyllä oli jo useita sarjavoittoja kotimaastaan juniori-luokissa, mutta AMA Lites -luokassa Dungey joutui taipumaan kakkoseksi kaksi kertaa, muina vuosina Dungeyllä oli loukkaantumisia tai muita ongelmia.


title: Madison Square Garden (yritys)

text: Madison Square Garden, Inc. on NASDAQ-pörssissä listattu yhdysvaltalainen viihdeyritys. Helmikuuhun 2010 asti se kuului Cablevision-konserniin. Yrityksen liikevaihto vuonna 2009 oli 1,062 miljardia Yhdysvaltain dollaria.


title: Madison Square Garden (yritys)

text: Yrityksellä on kolme liiketoimintayksikköä: MSG Sports, MSG Entertainment ja MSG Media. Se omistaa muun muassa urheilujoukkueet New York Knicks (NBA), New York Rangers (NHL), New York Liberty (WNBA) ja Hartford Wolf Pack (AHL), monitoimiareena Madison Square Gardenin ja areenan yhteydessä olevan The Theater at Madison Square Gardenin sekä televisiokanavat MSG ja Fuse.


title: Ricky Carmichael

text: Ricky Carmichael (s. 27. marraskuuta 1979 Florida) on yhdysvaltalainen motocross- ja supercross-kuljettaja. "RC" lopetti kilpauransa 2007-vuoden puolivälissä. Supercross-uransa jälkeen Ricky kokeili kiihdytysauto-kilpailuja, sekä Amerikkalaista rallisarjaa. Carmichael ajoi AMA Supercross -sarjaa.


title: HTC Corporation

text: HTC Corporation (perint. merkein 宏達國際電子股份有限公司), aikaisemmin tunnettu nimellä High Tech Computer Corporation, on taiwanilainen älypuhelinten valmistaja. Se on perustettu 1997. Vuoden 2009 liikevaihto oli 4,55 miljardia yhdysvaltain dollaria. Yrityksen valmistamat älypuhelimet perustuivat aluksi Microsoftin Windows Mobilen pohjalle, mutta vuodesta 2009 lähtien kehitystä on suunnattu yhä enemmän Android-alustaan perustuviin puhelimiin. Siirtyminen oli odotettua, sillä HTC on Androidia kehittävän Open Handset Alliancen jäsen.


title: HTC Corporation

text: Yhtiön kasvu sai aikoinaan voimakkaan sysäyksen Microsoftin valittua sen yhdeksi kumppanikseen kehittämään älypuhelinten käyttöjärjestelmää Windows Mobilea. Vuonna 2005 yrityksen liikevaihto kasvoi edellisestä vuodesta 102 prosenttia, silloin se listattiin BusinessWeekin Info Tech 100:n nopeimmin kasvavaksi yritykseksi. Nykyään HTC valmistaa mm. neliydinprosessorilla varustettuja älypuhelimia.


title: HTC Corporation

text: Syyskuun 21. päivä 2017 Google ilmoitti ostavansa osan HTC:n älypuhelinliiketoiminnoista 1,1 miljardilla dollarilla.


title: HTC Corporation

text: Katso myös:


title: Marsin kuut

text: Marsilla on kaksi tunnettua kuuta, joiden nimet ovat Phobos ja Deimos. Asaph Hall löysi ne vuonna 1877. Kummatkin kuista ovat niin pieniä, ettei niiden painovoima muokkaa niitä pyöreiksi. Siksi ne ovatkin epäsäännöllisen muotoisia.


title: Marsin kuut

text: Erään perinteisen näkemyksen mukaan Marsin kuut olisivat siepattuja asteroideja, ajatus jota tukee kuiden asteroidimainen ulkomuoto. Kuiden pieni tiheys on samaa luokkaa kuin joidenkin asteroidien tiheys. Toisaalta myös Mars sijaitsee asteroidivyöhykkeen sisäpuolella. Pascal Rosenbattin esittämän teorian mukaan Marsin kuut syntyivät, kun Marsiin iskeytyi suuri taivaankappale. Törmäys sinkosi Marsin kiertoradallekin suuren määrän ainetta, josta kasautui kaksi kuuta. Tällöin Marsin kuiden syntytapa muistuttaisi hieman Maan Kuun syntyä. Nykymittausten mukaan Marsin kuut eivät muistutakaan D-tyypin asteroideja niin kuin on aiemmin ajateltu.


title: AMA Supercross

text:
AMA Supercross-sarja koostuu kahdesta supercross-luokasta; Supercross Lites- ja Supercross-luokasta. AMA Spercross Championship on maailman arvostetuin ja kovatasoisin supercross-sarja. Lites-luokka on jaettu luokkiin East ja West ja kauden huipentuma on East-West shootout, jossa Idän ja Lännen parhaat kuskit ottavat mittaa toisistaan. Suomalaisia AMA-sarjassa ei ole koskaan ajanut. AMA-sarja ajettiin ensimmäisen kerran 1974, jolloin oli vielä kolmas luokka, 500cc.
Suomessa on järjestetty AMA Supercrossia jäljitteleviä hallikisoja Lahden Suurhallissa Motoshow vuonna 2010 ja 2011, sekä Tampere Supercross Tampereella Messu- ja Urheilukeskuksessa 2012, 2013 ja 2014.


title: Fallen (Transformers)

text: Fallen () on "Transformers"-universumissa esiintyvä Blendtron. Simon Furmanin luoma hahmo esiintyi ensimmäisen kerran vuonna 2003 "" -sarjakuvalehden ensimmäisessä numerossa. Fallen on yksi 13 alkuperäisestä Primesta, jotka asuttivat planeetta Cybertronia. Fallen oli ensimmäisiä pahoja transformereita. Hänen oikea nimensä on ilmoitettu olevan Megatronus.


title: Fallen (Transformers)

text: Kun Optimus Prime ja Megatron katosivat avaruussillan läpi toiseen paikkaan universumissa, samalla avaruussilta avasi tien paikkaan, jonne Fallen oli kauan sitten vangittu. Fallen pääsi palaamaan Cybertronille ja värväsi kolme avukseen Decepticonia nimeltä Bludgeon, Mindwipe ja Bugly, jotka täten muodostivat Kaaoskolmikon. Fallen tavoitteli potentiaalisten transformerien kipinöitä. Ja nämä potentiaaliset ovat Jetfire, Grimlock, Hot Spot ja Blitzwing. Fallen yritti herättää niillä transformerien jumalan, Primusin, voidakseen tuoda Cybertronille jotain äärettömän pahaa. Suunnitelma kuitenkin epäonnistui, kun Primus yhtäkkiä heräsi ja tuhosi Fallenin.


title: Fallen (Transformers)

text: "ssa" Fallen oli alun perin yksi seitsemästä Primesta, jotka Allspark loi ensimmäisenä ja jotka hallitsivat Cybertronia. Mutta sitten Fallen petti heidät ja halusi tuhota Maan auringon. Toisin kuin muissa "Transformers"-jatkumoissa, Fallen olikin Decepticonien perustaja Megatronin sijasta ja Megatron Fallenin oppipoika, joka auttoi tätä kokoamaan uusia palvelijoita. Kaksi vuotta Mission Cityssä käydyn taistelun jälkeen, Fallen näyttäytyi Autoboteille ja ihmisille ensimmäistä kertaa. Fallen kuoli, kun Optimus repi häneltä kasvot ja kipinän irti Egyptissä käydyssä taistelussa.


title: Fallen (Transformers)

text: Fallen ja muut kuusi alkuperäistä Primea eivät muuntaudu miksikään, mutta Fallenin leluversio muuntautuu cybertronilaiseksi hävittäjäksi.


title: Fallen (Transformers)

text: Kirjassa "" Megatron muokkasi nykyisen nimensä Megatronuksen nimestä.


title: Fallen (Transformers)

text: Kirjan "" mukaan Megatronus pakotti yhden tovereistaan, naispuolisen aseseppä Solus Primen, takomaan Tuomionpäivän tykin (), joka tappaa transformerin yhdellä laukauksella. Myöhemmin hän käytti sitä Soluksen tappamiseen.


title: Fallen (Transformers)

text: Tuomionpäivän tykki oli tuntemattomalla tavalla päätynyt pois Megatronuksen käsistä ja muodostunut planeetta Junkionin ytimeksi suuren painovoimavaikutuksensa vuoksi.


title: Fallen (Transformers)

text: Kirja "" selitti tarkemmin Megatronuksen elämäntarinan. Alun perin Megatronus ja Solus Prime "rakastivat" toisiaan huolimatta Tuomionpäivän tykin olemassaolosta. Mutta nämä välit joutuivat koetukselle, kun Liege Maximo paljasti Megatronukselle tämän olevan epäiltynä yhdeksi Unicronin saastuttamista Primeista. Maximo käski Quintus Primen luoda eräänlaisia mekaanisia petoja, joiden hän uskotteli uhkaavan Cybertronia. Niiden kautta hän yritti saada Solus Primelta uusia taisteluvarusteita. Solus kieltäytyi, vaikka ottikin vastaan tältä yhden pienen robotin lemmikikseen. Maximo käski Megatronusta suostutella Solusta muuttamaan mielensä. Mutta Megatronus tajusi Maximon huijanneen häntä ja yritti vakuuttaa Solukselle tämän lemmikin olevan vakooja. Solus ei uskonut häntä ja alkoi vaatia Fallenia palauttamaan Tuomionpäivän tykin. Siitä hyvästä Megatronus kuvitteli "rakkauttensa" olleen pelkkä harhaa ja tappoi Soluksen saaden samalla muiden Primejen vihat niskaansa. Lopulta Megatronus tajusi virheensä ja tapettuaan Maximon uudelleennimesi itsensä "Falleniksi" ja lähti Cybertronilta.


title: Fallen (Transformers)

text: Ensimmäisellä kaudella Starscreamin pyytäessä Autoboteilta lupaa liittyä heihin, Bulkhead sarkastisesti kuvaili, että Starscreamin liittyminen heihin tuntuisi "siltä kuin lobbaisi Fallenin kanssa". Lisäksi Ratchet mainitsi kauden lopulla kuinka Megatron oli nimennyt itsensä Fallenin alkuperäisen nimen (Megatronus) mukaan.


title: Silmät ilman kasvoja

text: Silmät ilman kasvoja () on Georges Franjun ohjaama ranskalais-italialainen kauhuelokuva, joka perustuu Jean Redonin romaaniin. Elokuva on vuodelta 1960. Pääosissa näyttelevät Pierre Brasseur, Alida Valli ja Edith Scob.


title: Silmät ilman kasvoja

text: Franjun "Silmät ilman kasvoja" on tyylillisesti sekoitus hitchcockmaista draamaa ja Jean Cocteausta vaikutteita saanutta eurooppalaista runollista kerrontaa. Unenomaiselta tyyliltään elokuva on lähellä Cocteaun elokuvaa "Kaunotar ja hirviö". Käsikirjoituksen elokuvaan ovat Redonin romaanin pohjalta tehneet Pierre Boileau ja Thomas Narcejac, jotka ovat käsikirjoittaneet myös Hitchcockin elokuvan "Vertigo – punainen kyynel" ja Henri-Georges Clouzot’n "Pirulliset".


title: Silmät ilman kasvoja

text: Kirurgi Génessier'n (Pierre Brasseur) tytär Christine (Edith Scob) on joutunut vakavaan auto-onnettomuuteen, jossa hänen kasvonsa ovat tuhoutuneet. Génessier ei halua, että hänen tyttärensä elämä olisi pilalla, joten hän alkaa etsiä Pariisin kaduilta nuoria naisia, joiden kasvot sopisivat hänen tyttärelleen. Naisten etsimisessä Génessier'tä auttaa hänen rakastajattarensa (Alida Valli).


title: Silmät ilman kasvoja

text: Uhrit tuodaan Génessier'n talon kellariin, jossa naisten kasvot irrotetaan ja siirretään Christinelle, vaikka tältä itseltään Génessier ei ole kysynyt kiinnostusta leikkauksiin. Yksikään leikkauksista ei onnistu, ja naiset kuolevat. Christine joutuu pitämään jatkuvasti valkoista maskia eikä voi elää normaalia elämää. Génessier on kieltänyt Christineä olemaan yhteydessä poikaystäväänsä, joka on samalla klinikalla töissä. Nuori mies on ensimmäinen, joka yhdistää Génessier'n nuorten naisten katoamisiin.


title: Silmät ilman kasvoja

text: Valtion elokuvatarkastamo asetti ennakkotarkastuksessa 30.1.1962 elokuvalle ikärajan KK (Kokonaan kielletty), joten sitä ei saanut laillisesti Suomessa esittää eikä levittää. Täyskielto otettiin uudelleen harkintaan uusintatarkastuksessa 10.4.1978, jolloin tarkastamo teki linjauksen, että elokuvan ikärajaksi asetetaan K18, mutta sitä saa näyttää vain ja ainoastaan Suomen elokuva-arkiston ja Ranskan suurlähetystön järjestämissä näytöksissä.


title: Jeremy McGrath

text: Jeremy McGrath (s. 19. marraskuuta 1971 Kalifornia) on yhdysvaltalainen, uransa lopettanut supercross-kuljettaja. McGrath ajoi AMA Supercross -sarjaa.


title: Soundwave (Transformers)

text: Soundwave on Transformers-universumissa esiintyvä Decepticon. Hasbron luoma hahmo esiintyi ensimmäisen kerran vuonna 1984 "The Transformers"-animaatiosarjassa. Soundwave on yksi Megatronin uskollisimmista seuraajista. Hänellä on useita apureita ja tiedustelijoita.


title: Soundwave (Transformers)

text: Soundwave muuntautuu kasettisoittimeksi ja hänellä oli C-kaseteiksi muuntautuvia apureita kuten Rumble, Frenzy, Ravage, Laserbeak, Buzzsaw, Ratbat, Overkill ja Slugfest.


title: Soundwave (Transformers)

text: Soundwave on Sidewaysin sekä apurinsa Laserbeakin ohella yksi viimeisistä Planeetta X:n eloonjääneistä. Hän johdatti Decepticonit planeetta Gigantioniin, voidakseen lopulta päästä kostamaan oman planeettansa tuhoutumisen.


title: Soundwave (Transformers)

text: "issa" Soundwave oli Megatronin luomus, joka annettiin jaksossa ""Mahtavat soundit"" Sarille syntymäpäivälahjaksi. Mutta todellisuudessa aina, kun Sari käytti Ikikipinän energiaa sisältävää avaintaan häneen, hänelle kehittyi oma tahto ja hänestä alkoi tulla Megatronin uskollinen palvelija. Jakson lopussa Bulkhead kuitenkin tuhosi hänet, mutta hänen keskusprosessorinsa jäi ehjäksi.


title: Soundwave (Transformers)

text: Soundwave muuntautuu futuristiseksi Scion xB-autoksi.


title: Soundwave (Transformers)

text: "ssa" Soundwave piileskeli Maan kiertoradalla cybertronilaisen satelliitin muodossa. Hän hakkeroitui USA:n tiedustelusatelliitteihin ja etsi tietoa Allsparkin palasista ja Megatronin ruumiin sijainnista. Hän toimii pääasiassa Decepticonien välisten viestien välittäjänä. Tiedustelijana hänellä on mekaaninen jaguaari nimeltä Ravage. Soundwaven ja Ravagen symbioosi toimii samalla tavalla kuin ensimmäisestä elokuvasta tuttujen Blackoutin ja Scorponokin tai Barricaden ja Frenzyn symbioosit.


title: Soundwave (Transformers)

text: Soundwaven piti esiintyä jo ensimmäisessä elokuvassa, mutta ei lopulta päässytkään siihen. Soundwave voitti USA Todayn järjestämässä äänestyksessä, jossa fanit saivat äänestää minkä hahmon he haluaisivat esiintyvän jatko-osassa.


title: Soundwave (Transformers)

text: Elokuvan Soundwave on pelkkä sivuhahmo, jonka ääni kuuluu pelissä. Hän on kuitenkin saatavilla pelihahmoksi Xbox 360- ja PlayStation 3-versioille erään lisäsisällön kautta. Soundwave käyttää ladattua pulssitykkiä ja häiritseviä ääniaaltoja. Erikoiskykynä hän pystyy ajoneuvomuodossaan jättämään kaksoissijoittimia, jotka tulittavat vihollisia automaattisesti.


title: Soundwave (Transformers)

text: Elokuvassa "" Soundwave on valinnut uudeksi muuntautumismuodokseen hopeisen Mercedes-Benz SLS AMG:n, jonka Dylan Gould antoi sihteerilleen, Carly Spencerille, työsuhdeautoksi. Jo 70-luvulta asti Dylanin isä oli tehnyt yhteistyötä Soundwaven kanssa ja nyt Dylan itse oli isänsä asemassa. Tämä paljastui Sam Witwickylle ja Carlylle pian sen jälkeen kun Autobotit pettänyt Sentinel Prime oli tuonut pilareillaan sadoittain Decepticoneja Maahan. Chicagon taistelussa Soundwave otti Ratchetin, Bumblebeen, Sideswipen, n ja n vangeiksi ja Dylanin pyynnöstä päätti tappaa heidät. Mutta ehti tappaa vain Quen. Juuri kun hän yritti tappaa Bumblebeen, Wheelien ja Brainsin sabotoiman Decepticonien komentoaluksen putoavat osat veivät Soundwaven huomion ja antoivat vangeille mahdollisuuden paeta. Bumblebee alkoi taistella Soundwavea vastaan ja lopulta tappoi hänet ampumalla hänen päänsä kappaleiksi.


title: Soundwave (Transformers)

text: Tässä osassa ilmeni, että Soundwavella oli toinenkin apuri, Laserbeak, joka on pääosin salamurhannut suurimman osan Decepticonien ihmisliittolaisista sen jälkeen, kun Autobotit löysivät Arkin hylyn.


title: Soundwave (Transformers)

text: "" -videopelissä Soundwave on pelattavana hahmona kampanjan neljännessä tasossa. Tasossa on myös kohtia, joista Soundwave ei omin päin selviä ja silloin pelaajan on käytettävä Laserbeakia.


title: Soundwave (Transformers)

text: Pelissä Soundwave muuntautuukin valkoiseksi GL-sarjan Mercedes-Benziä muistuttavaksi maasturiksi.


title: Soundwave (Transformers)

text: Soundwave oli Megatronin ja Breakdownin mukana etsimässä Omega-avainta ja taistelemassa Omega Supremea vastaan. Soundwave oli myöhemmin vastuussa Deceptionien pääkaupungissa, Kaonissa, olevasta vankilasta ja sen vangeista, mukaan lukien Zeta Primesta. Soundwave käyttää aseinaan neutronitoistajaa ja energonsotakirvestä ja muuntautuu cybertronilaiseksi maastoautoksi.


title: Soundwave (Transformers)

text: Soundwave on vakoilun hiljainen mestari. Toisin kuin "War for Cybertronissa", Soundwave muuntautuukin tiedustelulennokiksi, hän ei ole yleensä puhunut, lukuun ottamatta jaksoa ""Miinus yksi"".


title: Soundwave (Transformers)

text: Hän on Decepticoneista uskollisimpia, sillä hän oli ensimmäisellä kaudella koko ajan tietoinen Starscreamin yrityksestä viedä Megatronilta johtajuus. Soundwave osaa myös ajoittaa maasiltojen ja avaruussiltojen käytöt juuri oikeille hetkille. Sarjan lopussa Jack Darby, Miko Nakadai ja Raf Esquivel onnistuivat vangitsemaan hänet varjovyöhykkeelle kaksinkertaisen maasillan kautta.


title: Soundwave (Transformers)

text: Soundwave teki pikaisen paluun Laserbeakin kanssa animaatiosarjan "" jaksossa ""Portaalit"", kun Fixit vahingossa vapautti hänet varjovyöhykkeeltä korjatessaan maasiltaa ja heitti Bumblebeen sinne mutta onnistui pääsemään sieltä ja Been tiimi onnistui heittämään Soundwaven ja Laserbeakin takaisin varjovyöhykkeelle. Myöhemmin "Combiner Force" -kaudella hän yrittää paeta varjovyöhykkeeltä lähettämällä Activator Mini-Coneja varastamaan Bee-tiimin Decepticon-pyydykset. Decepticon Cyclonus ja hänen ryhmänsä lähettivät nämä Mini-Conit varjovyöhykkelle, jotta Soundwave pääsisi pois sieltä ja voisi kutsua Megatronin johtamaan taas Decepticoneja tietämättä siitä, että hän oli luopunut Decepticonien johtamisesta. Soundwave käytti jopa Steeljaw’n jengiä hyväkseen Megatronin kutsumisessa. Mutta Bee-tiimi ja Optimus Prime onnistuivat estämään sen, ja sen jälkeen Optimus vei hänet ja Laserbeakin oikeudenkäyntiin Cybertronille.


title: Jonathan Jackson

text: Jonathan Stevens Jackson (s. 11. toukokuuta 1982) on yhdysvaltalainen näyttelijä. Hänet tunnetaan parhaiten sarjasta "Nashville", jossa hän on näytellyt vuodesta 2011 Avery Barkleyn roolissa. Lisäksi hän näytellyt myös sarjassa "General Hospital" ja elokuvissa "Hurja kesäleiri", "Trapped in a Purple Haze", "Syvä kuin meri", "Tuck Everlasting", "Dirty Dancing – Kuuma tanssi 2", "Insomnia" sekä Stephen Kingin kirjaan perustuvassa elokuvassa "Riding the Bullet".


title: Kätketty

text: Kätketty ("Caché") on Michael Haneken käsikirjoittama ja ohjaama ranskankielinen elokuva vuodelta 2005. Sen pääosia Georgesia esittää Daniel Auteuil ja tämän vaimoa Annea Juliette Binoche.


title: Kätketty

text: Elokuva on kuvattu Pariisissa ja Wienissä. Tässä elokuvassa Haneke käytti ensimmäisen kerran HD-video-kameroita. Elokuvassa ei ole filmimusiikkia.


title: Kätketty

text: Vuonna 2016 "Kätketty" äänestettiin BBC:n kyselyssä tämän vuosisadan 25 parhaan elokuvan joukkoon. Äänestäjinä oli 177 elokuva-asiantuntijaa eri puolilta maailmaa.


title: Kätketty

text: Ranskalaisen perheen elämä menee sekaisin, kun heille alkaa tulla nimettömältä lähettäjältä heidä kodistaan kuvattuja valvontanauhoja. Georges Laurent (Daniel Auteuil) on menestynyt ranskalaisen kirjallisuusaiheisen televisio-ohjelman isäntä, joka asuaa kirjankustantajavaimonsa Annen (Juliette Binoche) ja heidän kouluikäisen poikansa Pierrotin (Lester Makedonsky) kanssa. Heidän ovelleen ilmestyy salaperäisiä videokasetteja, jotka paljastavat, että heidän kotiaan on jo pitkään kuvattu paikallaan pysyvällä kadulla olevalla kameralla, jota he eivät ole huomanneet. Alkuun harmittomilta tuntuneisiin nauhoihin liittyy myöhemmin ikäviä piirroksia, ja nauhat asettavat kyseenalaiseksi Georgesin aiemmin elämän niin että siitä tulee ikävyyksiä sekä hänen työlleen että avioliitolleen.


title: Kätketty

text: "Cachén" ensi-ilta oli Cannesin elokuvajuhlilla 2005. Elokuva sai juhlilla runsaasti palkintoja, kuten parhaan ohjaajan palkinnon ja FIPRESCIn palkinnon. Elokuva on saanut myös useita vuoden 2005 European Film Awards -palkintoja, se valittiin parhaaksi eurooppalaiseksi elokuvaksi, ja lisäksi se sai Paras eurooppalainen ohjaaja, Paras eurooppalainen näyttelijä (Daniel Auteuil) ja Paras eurooppalainen leikkaaja -palkinnot.


title: Kätketty

text: Varietyn Deborah Young kirjoitti: "Michael Hudecekin ja Nadine Musen leikkaama tiivis paketti pitää tarinan sujuvana ja keskittyneenä mutta hyvin tiiviinä ja pitää vallassaan katsojien huomiota alusta loppuun." Yhdysvaltalaisen viihdealan ammattijulkaisun The Hollywood Reporterin Kirk Honeycutt sanoo: "Selvittäessään lähes unohtuneen salaisuuden omahyväisen ja itsekylläisen ranskalaisen intellektuellin elämässä Haneke tutkii hyvin syvältä syyllisyyteen, kommunikaation ja tahalliseen muistinmenetykseen liittyviä kysymyksiä." Chicago Sun-Timesin Roger Ebert kirjoittaa "...hyvin vaikuttava, hämmentävä ja järkyttävä elokuva, joka osoittaa, miten mukava elämä menee raiteiltaan jo pelkästään siitä, että joku tarkkailee sitä." Ebert käsitteli elokuvaa toistamiseen sarjassaan "Great Movies", jossa hän pohti tarkemmin juonen ja ohjauksen vivahteita, ja mitä niihin mahdollisesti sisältyy. The Guardianin Peter Bradshaw antoi elokuvalle kaikki viisi tähteä ja sanoi sitä yhdeksi vuosikymmenen elokuvista sekä Haneken mestariteokseksi.


title: Procession

text: Procession on fuusiojazz-yhtye Weather Reportin yhdestoista studioalbumi, joka julkaistiin vuonna 1983 levymerkillä Columbia Records.


title: Procession

text: Albumi nousi Yhdysvalloissa Billboard 200 -listan sijalle 96.


title: Kultaleijona

text: Kultaleijona on "Iltalehden" jakama palkinto, joka lahjoitetaan jääkiekon SM-liigakauden pudotuspelien ratkaisuhahmolle (palkinnon saajan tulee pelata mestaruuden voittaneessa joukkueessa). Kyseinen kunnianosoitus on tyyppillisesti myönnetty ainoastaan pelaajille muutamaa poikkeusta lukuun ottamatta.


title: Malo kingi

text: Malo kingi on kuutiomeduusojen luokkaan kuuluva, irukandjia muistuttava erittäin myrkyllinen polttiaiseläinlaji. Se on löydetty Australiasta ja kuvattu lajina vuonna 2007. "Malo kingi" on saanut lajinimensä polttiaiseläimen pistoon vuonna 2002 kuolleen yhdysvaltalaisen matkailijan, Robert Kingin, mukaan.


title: Ubuntu

text: Ubuntu on tietokoneille tarkoitettu käyttöjärjestelmä, joka perustuu Debian Linux-jakeluun. Se toimitetaan avoimen lähdekoodin vapaana ohjelmistona, johon on lisäksi saatavilla käyttöoikeuksiltaan rajoitettua ohjelmistoa. Ubuntun kehitystä rahoittaa eteläafrikkalaisen yrittäjä Mark Shuttleworthin perustama Canonical Ltd.


title: Ubuntu

text: Ubuntu pyrkii Canonicalin mukaan tarjoamaan kenen tahansa käytettävissä olevan käyttöjärjestelmän, joten siinä keskitytään ennen kaikkea toimivuuteen sekä asennuksen helppouteen. StatOwl.comin tilastojen mukaan Ubuntun osuus Linux-työpöytäkäyttöjärjestelmistä toukokuusta lokakuuhun 2010 oli noin 51 %, ja sen osuus web-palvelimista oli BuiltWithin mukaan kasvussa.


title: Ubuntu

text: Ubuntusta julkaistaan uusi versio kuuden kuukauden välein, joille kaikille Canonical takaa ainakin 9 kuukautta tukea. Kahden vuoden välein huhtikuussa julkaistava versio on ns. Long Term Support (LTS) -julkaisu, jota tuetaan viisi vuotta.


title: Ubuntu

text: Ubuntulla on useita eri käyttötarkoituksiin kohdennettuja virallisia sisarprojekteja. Ubuntu käyttää oletuksena Unity-työpöytäympäristöä, mutta esimerkiksi Kubuntu käyttää KDE:tä ja Xubuntu puolestaan XFCE:tä. Edubuntu on suunnattu kouluympäristöihin ja Ubuntu Server Edition palvelimille. Uusin rinnakkaisjulkaisu Lubuntu on tarkoitettu kevyeksi käyttöjärjestelmäksi vanhoihin sekä pienitehoisiin laitteisiin.


title: Ubuntu

text: Canonical on ilmoittanut että oletuksena käytetystä Unitystä siirrytään takaisin GNOME-ympäristöön. Myös kehityksen alla olleen Mir-ohjelman sijaan siirrytään Wayland-ohjelmistoon X Window Systemin korvaajana.


title: Ubuntu

text: Ubuntun zulunkielinen nimi tulee eteläafrikkalaisesta "Ubuntu"-ideologiasta ja käännetään usein lyhyesti "inhimillisyydeksi toisia kohtaan".


title: Ubuntu

text: Ubuntu perustuu Debianin lähdekoodiin. Alun perin Ubuntu-ryhmän tavoitteena oli luoda helppokäyttöinen Linux-käyttöjärjestelmä työpöytäkäyttöön ja julkaista uusi versio joka kuudes kuukausi, minkä tuloksena olisi useammin päivitetty järjestelmä.


title: Ubuntu

text: Ubuntu ensimmäinen julkaisu ilmestyi 20. lokakuuta 2004. Siitä lähtien Canonical on julkaissut uuden Ubuntu-version joka kuudes kuukausi ja sitoutunut toimittamaan turvallisuuspäivityksiä, korjauksia pahoihin ongelmiin ja pienimuotoisia ohjelmapäivityksiä. Päätettiin, että joka neljäs julkaisu on LTS-versio eli pitkään tuettu julkaisu. Nykyisin voimassa olevien tuen piiriin kuuluvien LTS-julkaisujen työpöytäversioihin ja palvelinversioihin julkaistaan päivityksiä viiden vuoden ajan.


title: Ubuntu

text: Ubuntun paketit pohjautuvat Debianin unstable-kehityshaaraan: molemmat jakelut käyttävät paketeissaan Debianin deb-tiedostomuotoa ja paketinhallintatyökaluja (APT:ia ja Synapticia). Debian- ja Ubuntu-paketit eivät kuitenkaan välttämättä ole binääriyhteensopivia keskenään ja joskus .deb-paketit pitää kääntää uudelleen lähdekoodista jotta ne toimivat Ubuntussa. Monet Ubuntun kehittäjät ovat myös Debianin tärkeiden pakettien ylläpitäjiä. Ubuntu tekee yhteistyötä Debianin kanssa tuomalla tekemänsä muutokset takaisin Debianiin, mutta kriitikoiden mukaan tätä ei tapahdu tarpeeksi usein. Debianin perustaja Ian Murdock ilmaisi huolensa siitä, että Ubuntun paketit mahdollisesti eriytyvät Debianista niin, etteivät ne enää ole yhteensopivia. Ennen julkaisua paketteja tuodaan Debianin unstable-haarasta ja niihin liitetään Ubuntu-spesifit muutokset. Kuukautta ennen julkaisua uusien muutosten tuominen lopetetaan, minkä jälkeen paketoijat keskittyvät varmistamaan, että tuodut ominaisuudet toimivat hyvin keskenään.


title: Ubuntu

text: Ubuntua rahoittaa tällä hetkellä Canonical Ltd. 8. heinäkuuta 2005 Mark Shuttleworth ja Canonical Ltd. julkistivat Ubuntu Foundation -rahaston perustamisen ja antoivat sille 10 miljoonan yhdysvaltain dollarin alkupääoman. Rahaston tarkoituksena on varmistaa kaikkien tulevien Ubuntu-versioiden tukeminen ja kehitys. Mark Shuttleworth kuvaa sitä "hätärahastoksi" (siltä varalta että Canonicalin osallisuus päättyy).


title: Ubuntu

text: 12. maaliskuuta 2009 Ubuntu julkisti kehittäjätuen kolmansien osapuolien pilvilaskenta-alustoille, kuten Amazon EC2:ssa käytetyille alustoille.


title: Ubuntu

text: Ubuntu pyrkii tarjoamaan pääasiassa vapaista ohjelmistoista koostuvan vaihtoehdon Windowseille. Kehityksessä pääasiallisena painopisteenä ovat käytettävyys, säännölliset päivitykset ja helppo käyttöönotto.


title: Ubuntu

text: Ubuntun painetun asennuslevyn pystyi aiemmin tilaamaan ilmaiseksi ja postikulutta Ubuntun ShipIt-postituspalvelun kautta, mutta palvelu lopetettiin vuonna 2011. Ubuntun levykuvan voi ladata Ubuntun kotisivuilta ja tallentaa itse DVD-levyksi, mikä onkin usein nopein tapa saada asennuslevy. Saman levykuvan pohjalta voi myös tehdä asennusmedian USB-muistitikulle esimerkiksi Unetbootin-ohjelman avulla. Ubuntu-levyjä voi lainata myös kirjastoista, ja GNU GPL -lisensoinnin takia lainattua levyä voi myös kopioida vapaasti.


title: Ubuntu

text: Ubuntun työpöytäversion asennuslevy toimii myös live-CD:nä. Ubuntua on mahdollista koekäyttää myös suoraan DVD:ltä tai muistitikulta käynnistämällä, kuten myös muun muassa Linux Mint:tiä. DVD-levyltä käynnistettynä Ubuntu tuntuu yleensä hitaalta eivätkä tehdyt muutokset tallennu. Varsinainen asennus voidaan käynnistää koekäyttötilassa työpöydällä näkyvästä kuvakkeesta.


title: Ubuntu

text: Ubuntuun on helposti saatavilla laaja valikoima sovelluksia Ubuntun virallisista asennuslähteistä. Ohjelmien asentaminen hoidetaan pääasiassa pakettienhallintaohjelmalla, joka automaattisesti hakee tarvittavat tiedostot asennuslähteistä ja suorittaa asennuksen. Ubuntussa pakettienhallinnan tehtävät hoitaa Debianin Advanced Packaging Tool -ohjelmisto, jota voidaan käyttää tekstipohjaisesti tai graafisen käyttöliittymän avulla. Pakettienhallintajärjestelmän lisähyötynä on mahdollisuus kaikkien järjestelmän ohjelmien päivittämiseen samalla kertaa automaattisesti. Sen lisäksi Ubuntussa on 9.10-versiosta lähtien ollut mukana Ubuntu Software Center -sovelluskauppa, jonka avulla ohjelmien asentaminen ja uusien sellaisten löytäminen käy vaivattomasti. Elokuussa 2015 Canonical ilmoitti hylkäävänsä Ubuntu Software Centerin ja lopettavansa deb-pohjaisten pakettien hyväksymisen kauppaan.


title: Ubuntu

text: Canonical toi 10.04-versioon uutuutena musiikkikaupan osana "Ubuntu One" -palveluitaan. Tämä Ubuntun musiikkikauppa on integroitu suoraan Rhythmbox-mediasoittimeen, jonka kautta käyttäjä voi ostaa musiikkia MP3-muodossa. Ostettu musiikki ilmestyy välittömästi käyttäjän henkilökohtaiseen Ubuntu One -hakemistoon ja siirtyy sieltä automaattisesti mediasoittimeen. Musiikkitiedostot voi käydä lataamassa Ubuntu One -hakemistosta myös nettiselaimen avulla. Canonical lakkautti Ubuntu One -palvelun heinäkuussa 2014.


title: Ubuntu

text: Ubuntun ohjeistus on lisääntynyt Internetissä nopeasti ja tärkeimmän ohjeistuslähteen, Ubuntun oman wikin aineistosta onkin koottu myös järjestelmän oma, ilman Internet-yhteyttä luettavissa oleva ohjeistus.


title: Ubuntu

text: Ubuntusta julkaistaan uusi vakaa versio kuuden kuukauden välein: huhtikuussa ja lokakuussa. Julkaisutahti on ajoitettu noin kuukauden verran GNOME:n julkaisujen jälkeen. Näin jokainen Ubuntun versio sisältää uuden GNOME-version. Jokaisella julkaisulla on koodinimi sekä versionumero, josta selviää julkaisuvuosi ja -kuukausi. Esimerkiksi ensimmäinen julkaistu versio, 4.10, julkaistiin 2004 lokakuussa (10. kuukausi). Koodinimi on kaksiosainen ja koostuu edeltävästä adjektiivista sekä sitä seuraavasta samalla kirjaimella alkavasta eläinlajin nimestä. Esimerkiksi ensimmäisen version 4.10 koodinimi oli "Warty Warthog" (). Versiosta 6.06 (Dapper Drake) lähtien koodinimet ovat noudattaneet aakkosjärjestystä.


title: Ubuntu

text: Useimpia versioita tuetaan turvallisuuspäivityksin ja korjauksin 18 kuukautta. Näiden lisäksi osa julkaisuista on LTS-versioita (pitkäaikaisen tuen julkaisu, ), joita tuetaan viisi vuotta sekä työpöytäkäytössä että palvelimissa. Ubuntu 6.06 LTS oli ensimmäinen pitkään tuettu versio, toinen LTS-versio 8.04 julkaistiin 24. huhtikuuta 2008, kolmas LTS-versio 10.04 29. huhtikuuta 2010, neljäs 12.04 26. huhtikuuta 2012 ja viides 14.04 17. huhtikuuta 2014. Uusin LTS-versio 18.04 julkaistiin 26. huhtikuuta 2018.


title: Ubuntu

text: Ubuntun perusversion ohella Kubuntu ja Edubuntu ovat täysin tuettuja. Virallisia versioita ovat seuraavat työpöytäympäristöt:


title: Ubuntu

text: Yhteisöjakelu, englanniksi "a community edition" on Linux-jakelu, jolla ei ole virallista hyväksyntää pääkehittäjiltä, mutta joka perustuu vapaan lähteen ohjelman periaatteen mukaisesti viralliseen jakeluun.


title: Ubuntu

text: Muita versioita ovat muun muassa:


title: Ubuntu

text:
Ubuntu Touch on Ubuntusta älypuhelimille suunniteltu versio. Siinä käytetään mobiiliversiota Unity-käyttöliittymästä. Se voidaan kytkeä telakkaan, jolloin se toimii keskusyksikkönä.Ubuntu on saavuttanut nopeasti suosiota käyttäjien parissa. Se on ollut DistroWatch.com-sivuston suosioseurannassa suosituin Linux-jakelu useana viime vuotena
(2005,
2006,
2007,
2008 ja
2009 ja
2010).


title: Ubuntu

text: Canonicalin OEM-varapääjohtajan Chris Kenyonin mukaan kaikki esitetyt numerot Ubuntun käyttäjämääristä tulisi käsittää arvioiksi, koska käyttäjiä ei rekisteröidä. Käyttäjämääristä on esitetty useita arvioita. Vuoden 2007 elokuussa DesktopLinux.comin 38 500 kävijälle suoritetussa kyselyssä Ubuntu oli suosituin distribuutio 30,3 % käyttäjäosuudella. Tammikuussa 2009 The New York Times raportoi, että Ubuntulla oli yli kymmenen miljoonaa käyttäjää. Kesäkuussa 2009 ZDNet kertoi Ubuntulla olevan 13 miljoonaa aktiivista käyttäjää, vaikkakin Kenyon vuoden 2010 huhtikuussa esittämän varovaisemman arvion mukaan käyttäjiä olisi 12 miljoonaa.


title: Ubuntu

text: Myös joitain julkisen sektorin toimijoita on siirtynyt käyttämään Ubuntua. Makedonian tasavallan opetusministeriö otti kouluissa käyttöön yli 180 000 Ubuntu-pohjaista tietokonetta. Ranskan parlamentti päätti vaihtaa käyttöjärjestelmänsä Ubuntuun kesäkuussa 2007. Myös Ranskan santarmilaitos Gendarmerie Nationale päätti vuonna 2006 tapahtuneen Windows Vistan julkaisun jälkeen siirtyä Windows XP:stä Ubuntuun. Maaliskuuhun 2009 mennessä Gendarmerie Nationale oli siirtänyt 5000 työasemaa käyttämään Ubuntua. Vaihdoksen onnistumisen johdosta se suunnitteli vaihtavansa vielä 15 000 työasemaa vuoden 2009 loppuun mennessä ja kaikki 90 000 työasemaa vuoteen 2015 mennessä. Saksassa liittotasavallan ulkoasiainministeriö Auswärtiges Amt siirtyy enenevässä määrin Linuxin käyttöön.


title: Ubuntu

text: Myös Wikipediaa pyörittävä Wikimedia Foundation käyttää palvelimissaan Ubuntua.


title: Ubuntu

text: Ubuntuun liittyviä lehtiä ovat muun muassa:


title: Phillip Noyce

text: Phillip Noyce (s. 29. huhtikuuta 1950 Griffith, Uusi Etelä-Wales, Australia) on australialainen ohjaaja. Hänet tunnetaan muun muassa elokuvista "Isku Kolumbiaan" (1994) ja "Hiljainen amerikkalainen" (2002).


title: Phillip Noyce

text: Hän on ohjannut myös minisarjat "The Dismissal" (1983) ja "The Cowra Breakout" (1984) sekä televisiosarjoja "Brotherhood" ja "True Calling".


title: Phillip Noyce

text: Phillip Noyce on ollut kolme kertaa naimisissa. Vuosina 1971–1977 hän oli naimisissa Jan Champmanin kanssa, vuosina 1979–2004 Jan Sharpin kanssa. Sharpilla kanssa hänellä on kaksi lasta. Vuonna 2006 Noyce avioitui Vuyo Duyasin kanssa, heillä on yksi lapsi.


title: Christopher Horner

text: Christopher "Chris" Horner (s. 23. lokakuuta 1971) on yhdysvaltalainen maantiepyöräilijä, joka edustaa UCI Continental Circuits -tasolla kilpailevaa yhdysvaltalaista Airgas - Safeway Cycling Team -tallia. Hän voitti Espanjan ympäriajon 2013.


title: Christopher Horner

text: Hornerin syntymäpaikaksi on mainittu sekä hänen vanhempiensa kotikaupunki San Diego että Japanin Okinawa, joka on ilmeisesti hänen todellinen syntymäkaupunkinsa. Horner aloitti ammattilaisuransa yhdysvaltalaisessa NutraFig-joukkueessa vuonna 1995. Kausilla 1997–1999 hän edusti ranskalaista Française des Jeux -tallia. Tämän jälkeen hän ajoi useissa yhdysvaltalaisjoukkueissa, kunnes siirtyi lokakuussa 2004 espanjalaiseen Saunier Duval - Prodir -talliin. Vuosina 2006–2007 hän edusti belgialaista Davitamon/Predictor-Lotto -joukkuetta, 2008–2009 kazakstanilaista Astanaa ja 2010–2011 yhdysvaltalaista Team RadioShackia. Kausina 2012–2013 hän kilpaili yhdysvaltalais-luxemburgilaisessa RadioShack-Nissan-Trek/RadioShack-Leopard-Trek -joukkueessa, 2014 italialaisessa Lampre-Merida-tallissa ja vuodesta 2015 Airgas - Safeway Cycling Team -joukkueessa.


title: Christopher Horner

text: Horner voitti vuonna 1996 Lancaster Classic -kilpailun sekä etapin Tour DuPont -ajossa. Malesiassa käytävän Tour of Langkawi -etappikilpailun hän voitti 2000. Yhdysvalloissa hän voitti vuosina 2000–2004 useita kilpailuja, kuten Redlands Classic -etappiajon 2000, 2002, 2003 ja 2004 sekä Georgian ympäriajon ja San Francisco GP:n 2003. Hän voitti kansallisen kilpailukalenterin kokonaiskilpailun 2002, 2003 ja 2004.


title: Christopher Horner

text: Horner voitti etapin Sveitsin ympäriajossa 2005 ja Tour de Romandiessa 2006. Vuonna 2010 hän voitti Baskimaan ympäriajon kokonaiskilpailun. Hän voitti viimeisenä etappina ajetun 22 kilometrin aika-ajon ja ohitti kokonaiskilpailua johtaneen Alejandro Valverden seitsemällä sekunnilla. Vuonna 2011 hän voitti Kalifornian ympäriajon.


title: Christopher Horner

text: Horner voitti kolmannen etapin Espanjan ympäriajossa 2013, ja siirtyi samalla kokonaiskilpailun johtoon. Hänestä tuli 41-vuotiaana vanhin suuressa ympäriajossa etapin voittanut pyöräilijä ja vanhin kokonaiskilpailun johtaja. Hän menetti johtopaikkansa seuraavalla etapilla, mutta nousi kokonaisjohtoon uudelleen voitettuaan Alto Hazallanasiin päättyneen kymmenennen etapin 48 sekunnin erolla Vincenzo Nibaliin. Hän menetti johtonsa seuraavalla etapilla, aika-ajossa. Hän sai kolmannen kerran johtajan paidan oltuaan 19. etapilla viides ja kukistettuaan Vincenzo Nibalin kuudella sekunnilla. Alto de L´Anglirun nousuun päättyneellä 20. etapilla hän oli toinen, ja voitti neljänneksi sijoittuneen Nibalin 28 sekunnilla. Seuraavana päivänä hänestä tuli vanhin suuren ympäriajon voittanut pyöräilijä. Hän voitti kokonaiskilpailun 37 sekunnin erolla Nibaliin. Hän voitti myös yhdistelmäkilpailun.


title: Tōru Minegishi

text: Tōru Minegishi () on japanilainen videopelisäveltäjä, joka on tullut tunnetuksi työstään "The Legend of Zelda" -pelisarjan parissa.


title: Asuka Ōta

text: Asuka Ōta () on japanilainen videopelisäveltäjä, joka on työskennellyt Nintendolla vuodesta 2004 asti. Hän opiskeli nuorena pianonsoittoa ja oli "Mario"-pelisarjan ihailija. Hän on ollut Kazumi Totakan avustaja.


title: Liivinmaan kronikka

text: Liivinmaan kronikka voi viitata ainakin seuraaviin teoksiin:


title: Marhet

text: Marhet eli maasininärhet (Brachypteraciidae) on säihkylintujen lahkoon kuuluva lintuheimo, johon kuuluu neljä sukua ja viisi lajia. Marhia tavataan vain Madagaskarin saarella. Ne ovat sininärhien sukulaisia ja luetaan joskus samaan heimoon niiden kanssa.


title: Marhet

text: Marhet ovat keskikokoisia tukevaruumiisia lintuja. Niiden ruumiinpituus 25-45 senttiä. Nokka on suuri ja tukeva, pää on iso. Siivet ovat lyhyet ja pyöreäpäiset. Pyrstö ja jalat ovat suhteellisen pitkät. Marhet ovat melko kirkasvärisiä, vaikka väritys on jonkin verran vaatimattomampi kuin muilla lahkon jäsenillä. Väritystä hallitseviä keltaista ja vihreitä sävyjä elävöittävät punaiset, siniset ja valkoiset täläkuviot. Koiras ja naaras ovat samannäköiset.


title: Marhet

text: Marhet ovat endeemisiä Madagaskarissa. Neljä lajia elää saaren itärannikon tiheäpuustoisissa trooppisissa ja subtrooppisissa sademetsissä. Pyrstömarhen elinympäristöä ovat sitä vastoin saaren lounaisosien kuivat piikkipensaikot. Tällä hetkellä kolme lajia vaarantuneita ja yksi silmälläpidettävä. Toistaiseksi vain pittamarhi ei ole millään tavoin vaarassa.


title: Marhet

text: Marhet ovat pääosin hämäräaktiivisia lintuja, jotka viettävät hiljaista elämää ja ovat työläitä tutkittavia. Ne lähtevät liikkeelle iltahämärissä ja jatkavat ruoanhakuaan myöhään yöhön. Marhet ovat sukulaisiaan säihkynärhiä hiljaisempia. Marhet viihtyvät maanpinassa tai sen tuntumassa. Toisinaan ne asettuvat korkealle oksistoon, josta ne voivat lähteä säihkynärhimäiseen taitolentoon. Marhet liikkuvat verkkaisesti metsäaukeilla ja etenevät tiheissä kohdissa pensaiden oksistoa myöten. Pelästytettyinä sademetsälajit joko pakenevat juoksemalla tai jäykistyvät liikkumattomiksi. Jos nämä keinot eivät auta, marhet lentävät surisevin siivin matalalle oksalle suojaan. Kuivemmassa ympäristössä elävä isompi pyrstömarhi pakenee lähes aina juoksemalla piiloutuakseen liikkumattomaksi jonkin pensaikon tai ruohikon suojiin.


title: Marhet

text: Marhet hankkivat ravintonsa maasta. Niiden saaliseläimet koostuvat hyönteisistä, pienistä liskoista ja sammakoista. Marhet pesivät aina koloissa, jotka sijaitsevat joko maassa tai puussa. Maapesänsä ne kaivavat itse.


title: Fehr

text: Fehr on muun muassa seuraavien henkilöiden sukunimi:


title: Jyri Jaakkola

text: Jyri Antero Jaakkola (11. helmikuuta 1977 Joensuu – 27. huhtikuuta 2010 Oaxaca, Meksiko) oli suomalainen ihmisoikeusaktivisti. Hän oli matkalla intiaaniväestön autonomiseksi julistautuneeseen San Juan Copalan kylään ulkomaisena tarkkailijana, kun Institutionaaliseen vallankumouspuolueeseen sidoksissa olevat puolisotilaalliset Ubisort-joukot ampuivat hänet sekä paikallisen CACTUS-järjestön johtohenkilön Beatriz Alberta Cariño Trujillon. Toistakymmentä karavaaniin osallistunutta haavoittui. Suomen ulkoasiainministeriö on jättänyt Meksikon valtiolle virallisen nootin tapahtuman selvittämiseen liittyen. Murhista on pidätetty neljä henkilöä huhtikuuhun 2016 mennessä.Yhtensä 11 ihmisestä on annettu asiassa pidätysmääräys. Meksikon viranomaiset vakuuttavat, että yhteistyö syyllisten kiinni saamiseksi jatkuu.


title: Jyri Jaakkola

text: Jaakkola oli Turussa asunut pitkän linjan aktivisti, joka oli mukana monessa eri vaihtoehtoliikkeessä. Hän osallistui keskeisesti reilun kaupan periaatteille perustuneeseen Estelle-projektiin ja kävi laivan mukana muun muassa Angolassa. Hän oli suunnitellut Estellen kunnostamista Meksikon-matkaa varten, mutta alus oli pantava myyntiin.


title: Jyri Jaakkola

text: Nuorena Jyri Jaakkola osallistui muun muassa Tampereen Työväen Uimarien toimintaan. Sittemmin hän toimi mm. Maailmankauppaliikkeessä ja osallistui S/v Estellen toiminnasta vastanneen Uusi Tuuli -järjestön toimintaan puheenjohtajana. Hän oli uusliberalismia vastustava ajattelija ja käytännön toimija, jonka kirjoitukset käsittelivät usein anarkismia ja kommunalismia. Hän perehtyi Meksikossa alueen alkuperäiskansoihin ja sosiaalisiin liikkeisiin ja osallistui alkuperäiskansojen oikeuksia ja autonomiaa tukevaan liikehdintään. Maaliskuussa 2015 Jaakkolan kirjoituksista julkaistiin kokoelma "Pieniä vallankumouksia" (Sammakko).


title: Jyväskylän Työväen Teatteri

text: Jyväskylän Työväen Teatteri (JTT) on suomalainen Jyväskylässä toimiva harrastajateatteri.


title: Jyväskylän Työväen Teatteri

text: Teatteri perustettiin alun perin 7. marraskuuta 1910. Aluksi sen nimenä oli Jyväskylän Työväenyhdistyksen Näytelmäseura. Näytelmät olivat alussa yhteiskuntapainotteisia ja ryhmä kiersi esiintymässä Keski-Suomen alueella. Vuonna 1915 nimi muutettiin Jyväskylän Työväen Näyttämöksi. Aluksi järjestettiin teatteri-iltamia, joiden yhteydessä pidettiin tansseja ja houkuteltiin siten paikalle yleisöä. 1920-luvun alussa tanssitoiminta harveni.


title: Jyväskylän Työväen Teatteri

text: Vuonna 1925 valmistui Alvar Aallon suunnittelema teatteritalo. Teatteri kärsi kuitenkin taloudellisista vaikeuksista. 1930-luvulla teatteri irtaantui Työväenyhdistyksen alaisuudesta, sillä sitoutumattomana oli helpompi hakea avustuksia kulttuurille. Sotien aikana teatterisalia käytettiin majoitukseen. Miesten ollessa rintamalla naiset pitivät toimintaa yllä kiertämällä esittämässä lauluohjelmistoa.


title: Jyväskylän Työväen Teatteri

text: Vuonna 1943 teatteri sai nykyisen nimensä. Vuonna 1960 teatteri vietti 50-vuotispäiväänsä, jonka kunniaksi järjestettiin valtakunnallisestikin merkittävät juhlat. Teatteri kärsi kuitenkin edelleen taloudellisista vaikeuksista, sillä kaupungin avustukset olivat riittämättömiä. Ainoana, joskaan ei yksimielisenä, ratkaisuna vaikeaan tilanteeseen nähtiin Jyväskylän kaupunginteatterin perustaminen. Elokuussa 1961 teatteri siirrettiin varoineen ja velkoineen Jyväskylän Teatteri Oy:lle. Myös henkilöstö siirtyi uuden teatterin palvelukseen. Alkuperäisen Työväen Teatterin viimeinen ensi-ilta nähtiin 27. huhtikuuta 1961.


title: Jyväskylän Työväen Teatteri

text: 1960- ja 70-luvuilla Työväenyhdistys ja Teatterin Kannatusyhdistys suunnittelivat työväenteatteritoiminnan uudelleenaloittamista. Vuonna 1978 Jyväskylän kaupungilta anottiin avustusta Ainolan kesäteatterin kunnostamista varten. Samoihin aikoihin myös Työväenyhdistyksen teatterikerho elvytti toimintansa. Poliittisuuden katsottiin kuitenkin jälleen haittaavan ryhmän toimintaa ja kerholaiset liittyivät vuonna 1980 osaksi Jyväskylän Työväen Teatteria.


title: Jyväskylän Työväen Teatteri

text: Ainolan kesäteatteri valmistui 1981 ja ensimmäisenä kesänä esitettiin kaksi ensi-iltaa. Ryhmä jätti Ainolan keväällä 2013 ja siirtyi väliaikaisnäyttämölle marraskuussa 2013.


title: Fysiikan tutkimuslaitos

text: Fysiikan tutkimuslaitos (, HIP) on Helsingin yliopiston, Aalto-yliopiston, Jyväskylän yliopiston, Lappeenrannan teknillisen yliopiston ja Tampereen teknillisen yliopiston yhteinen tutkimuslaitos. Laitos toimii hallinnollisesti Helsingin yliopiston yhteydessä.


title: Fysiikan tutkimuslaitos

text: Fysiikan tutkimuslaitoksessa tehdään sekä fysiikan perustutkimusta että soveltavaa tutkimusta, ja laitos osallistuu alan tutkijakoulutukseen. Soveltavan tutkimuksen merkittävä osa on hiukkaskiihdytinkeskusten toimintaan liittyvä teknologiankehitys. Laitos huolehtii myös Suomen yhteistyöstä Euroopan ydinfysiikan tutkimusjärjestön CERNin kanssa.


title: Fysiikan tutkimuslaitos

text: Laitoksen tutkimus keskittyy seuraaviin osa-alueisiin:Teoreettisen fysiikan tutkimusohjelma pyrkii tekemään eturintaman tutkimustyötä ja antamaan teoreettista tukea kokeellisille tutkimushankkeille. Teknologiaohjelma tukee CERNin ja Suomen välistä teknologiayhteistyötä ja teknologian siirtoa. Laitos edistää teknologiayhteistyötä yhteistyössä TEKESin kanssa.


title: Fysiikan tutkimuslaitos

text: Tutkimuslaitos osallistuu myös CERNissä tehtävään CLOUD-kokeeseen, jossa pyritään simuloimaan yläilmakehän olosuhteita ja tutkimaan energeettisen säteilyn vaikutuksia hiukkasten muodostukseen näissä olosuhteissa.


title: M.A.S.I Company

text: M.A.S.I Company Oy on suomalainen vaatetuskonserni. Sen päätoimipaikka on Keiteleellä. Yrityksen myyntikonttori on Helsingissä. Lisäksi on neljä tehtaanmyymälää; Keiteleellä, Pielavedellä, Viitasaarella ja Vaasassa. Omaa myymäläverkostoa ei yrityksellä ole. Tuotantoa M.A.S.I Companylla on Keiteleen ja Viron Valgan tehtaiden lisäksi Jyväskylässä, jossa valmistetaan A. Fredrikson -tuotemerkillä ylioppilaslakkeja. Farkkujen valmistus Keiteleellä ja samalla koko Suomessa loppui vuonna 2014.


title: M.A.S.I Company

text: M.A.S.I Company on Suomen suurimpia vaatetusalan yrityksiä, joka työllistää konsernitasolla noin 350 henkilöä. Farkkujen valmistajista M.A.S.I Company on Pohjoismaiden suurin. Vuosituotanto on ollut aikaisemmin jopa 550 000 paria, nykyään kaikkia housuja tehdään yhteensä noin 500 000. Ulkoiluasuja yritys tekee vuodessa noin 200 000.


title: M.A.S.I Company

text: Yrityksen markkinat ovat lähes yksinomaan Suomessa. Vain noin prosentti tuotannosta menee muualle Pohjois-Eurooppaan.


title: M.A.S.I Company

text: Merkeistä Basic-housuilla ja Fredriksonin ylioppilaslakeilla on Avainlippu-tunnus. Farkkuja valmistetaan alihankintana myös suurimpien suomalaisten ketjujen (mm. Stockmann) omille merkeille.


title: M.A.S.I Company

text: 1970-luvun alussa Keiteleen kuntaa uhkasi yhdistäminen Pielaveteen. Tämä ei ollut keiteleläisten mieleen. Kunta perusti työryhmän, joka sai nimekseen "Keiteleen kummisedät". Työryhmä halusi näyttää, että kunnassa pärjätään omillaan. Ryhdyttiin kartoittamaan ja hankkimaan kuntaan vetovoimaista teollisuutta. Keiteleellä jo olevat puualan yritykset työllistivät miehiä, mutta etenkin kuntaan muuttaneiden perheiden naisille tuli löytää uusia työpaikkoja. Päätettiin ryhtyä toimiin vaatetusteollisuuden hankkimiseksi paikkakunnalle.


title: M.A.S.I Company

text: Keiteleen kummisetien työn tuloksena porilaiset Pekka Ahtola ja Pekka Laine perustivat Keiteleen kunnan kanssa Blueman-nimisen tehtaan. Presidentti Kekkonen muurasi yrityksen uudisrakennuksen peruskiven 18. syyskuuta 1972.


title: M.A.S.I Company

text: Blueman myi aluksi rahtityötä tukuille ja ketjuille. Se ei kuitenkaan saavuttanut kannattavuutta heikon katteen ja kovan kilpailun vuoksi.


title: M.A.S.I Company

text: Farkkumuoti oli 1970-luvulla kovassa kasvussa. Vuonna 1974 Blueman alkoi valmistaa Suomessa lisenssillä englantilaista Lee Cooper -merkkiä kantavia farkkuja. Samalla yritys keskitti toimintansa farkkujen tuotantoon. Lee Cooperin onnistui viidessä vuodessa nousta Suomen farkkumerkkien kärkeen.


title: M.A.S.I Company

text: 1980-luvun alussa ryhdyttiin tekemään farkkuja ja puseroita Neuvostoliittoon. Blueman lanseerasi noihin aikoihin myös naisten Very Nice -farkkuvaatemalliston. Pielaveden kunta luopui Bluemanin omistusosuudestaan vuonna 1982. Kunnan osakkeet ostivat Pekka Ahtola, Kari Rissanen ja Kalle Ketomaa. Vuonna 1984 Ahtola luopui omistuksestaan ja Rissanen ryhtyi yrityksen toimitusjohtajaksi.


title: M.A.S.I Company

text:
1980-luvun puolivälissä Blueman osti enemmistön liperiläisestä ulkoilu- ja lasketteluvaatevalmistaja Sail & Ski Oy:stä. Samalla perustettiin tuotantoyksiköt Pielavedelle ja Jurvaan. Vuonna 1988 Bluemanin pääomistajaksi tuli Pekka Puolakka, joka oli toiminut yrityksen konsulttina ja hallituksen puheenjohtajana.
Kun kauppa Neuvostoliittoon romahti vuoden 1988 jälkeen, joutui yrityskauppojen heikentämä Blueman nopeasti maksuvaikeuksiin ja meni lopulta konkurssiin vuonna 1990. Sen raunioille perustettiin M.A.S.I Jeans Oy. Tätä yritystä saneerattiin vuonna 1993, jolloin tuotanto farkkuja lukuun ottamatta siirtyi Viroon. Saneeraus sulki muut paitsi Keiteleen ja Viitasaaren (suljettiin 2004) tuotantoyksiköt. 1990-luvun alan laman päätyttyä yritys on kuitenkin ollut jatkuvasti kasvava ja tuottava.


title: M.A.S.I Company

text: Päähinevalmistaja Fredriksonin sekä miesten paitojen ja ulkoiluvaatteiden valmistaja Tiklaksen konkurssipesät hankittiin M.A.S.I Jeans Oy:n omistukseen vuonna 2001. Fredriksonin oston myötä konsernin kotimainen tuotanto lisääntyi pienehkön jyväskyläläisen lakkitehtaan muodossa. Toukokuussa 2001 yrityksen nimi vaihdettiin M.A.S.I Company Oy:ksi. Kesällä 2002 aloitettiin konkurssiin menneen iisalmelaisen Iki-Asun Warrick-farkkumerkin tuotanto. Yrityssaneeraus päättyi vuonna 2002. Keiteleläinen vaatteiden tukkukauppaa harjoittanut Lemetyinen & Puolakka Oy sulautui yhtiöön 31. maaliskuuta 2003.


title: M.A.S.I Company

text: Vuonna 2004 kovissa kustannuspaineissa M.A.S.I Company päätti muun muassa siirtää Viitasaaren farkkutehtaan tuotannon Viroon. Kaikkiaan 66 irtisanottiin, joista valtaosa oli lopetetun tehtaan työntekijöitä. Yhtiön palvelukseen jäi tuolloin 137 henkilöä. Vuonna 2009 Viron tehtaan pesulan toiminnot päätettiin keskittää Keiteleelle. Lisäksi pesulan yhteyteen rakennettiin värjäämö. Viron tehtaan kapasiteettia kasvatettiin puolestaan uudella ompelulinjalla ja leikkaamolla.


title: M.A.S.I Company

text: M.A.S.I Company on mukana muun muassa kansallisessa ja EU:n laajuisessa yhteistyöhankkeessa, jonka tavoitteena on kaupan ja teollisuuden it-järjestelmien yhteensopivuus. Syksyllä 2009 yritys sai Suomeen keskittämälleen farkkupesulalle ja värjäämölle ympäristöluvan, joka oli tiettävästi ensimmäinen laatuaan Euroopassa.


title: Irmeli Heinänen

text: Salli Irmeli Heinänen (vuodesta 1957 Honkanen, aiemmin Vuoksela, Sorvasto; 29. huhtikuuta 1923 Hämeenlinna – 14. maaliskuuta 1983) oli suomalainen näyttelijä ja teatteriohjaaja.


title: Irmeli Heinänen

text: Irmeli Heinänen opiskeli Suomen Teatterikoulun ensimmäisellä kurssilla 1943–1945. Hän oli Kuopion kaupunginteatterin pitkäaikainen näyttelijä. Uransa alussa 1940-luvun lopulla Heinänen näytteli Lahdessa, Vaasassa, Joensuussa ja Kuusankoskella, 1950-luvulla Hämeenlinnassa, Kemissä, Mikkelissä ja Savonlinnassa ja 1960-luvun alkupuolella Joensuussa, Kotkassa ja Imatralla. Hän teki näyttelijäntyön ohella myös ohjauksia.


title: Irmeli Heinänen

text: Irmeli Heinänen oli muusikko ja näyttelijä Katriina Honkasen äiti. Irmeli Heinäsen aviomies Reino Honkanen oli myös näyttelijä.


title: Slim Jedaied

text: Slim Jedaied (, s. 20. syyskuuta 1989 Sousse) on tunisialainen jalkapalloilija. Hyökkääjänä pelaava Jedaied edustaa Tunisian pääsarjassa JS Kairouania.


title: Slim Jedaied

text: Jedaied aloitti ammattilaisuransa ES Sahelissa kaudella 2007–2008, jolloin hän pelasi yhden ottelun. Jedaied teki ensimmäisen maalinsa kaudella 2009–2010 JS Kairouania vastaan 4. lokakuuta 2009. Ottelu päättyi Kairouanin 2–1-voittoon. Marraskuussa 2011 ES Sahel ilmoitti vapauttaneensa hyökkääjän sopimuksesta.


title: Sideswipe

text: Sideswipe on Transformers-universumissa esiintyvä Autobotti. Hasbron luoma hahmo esiintyi ensimmäisen kerran vuonna 1984 "The Transformers" -animaatiosarjassa.


title: Sideswipe

text: Sideswipe ja hänen kaksoisveljensä Sunstreaker kuuluivat Arkin miehistöön, kun tämä teki pakkolaskun Maahan. Sideswipen ja Sunstreakerin robottikehot ovat erilaiset, mutta heillä on molemmilla samanlaiset ajoneuvomuodot.


title: Sideswipe

text: Sideswipe on nuori Autobotti, joka ihaili kovasti Blurria ja myöhemmin myös Hot Shotia, koska tämä pelasti hänet Wheeljackin ansasta. Sideswipe alkoi sitä myötä myös kutsua Hot Shotia 'veljekseen'.


title: Sideswipe

text: "ssa" Sideswipe on taistelemiseen syntynyt Autobotti. Hän käyttää asenaan kahta Cybertranium-miekkaa ja niskaan asennettua konekivääriä. Sideswipe muuntautuu vuoden 2009 Chevrolet Corvette Stingray -konseptiautoksi.


title: Sideswipe

text: Sideswipen äänenä elokuvassa on André Sogliuzzo.


title: Sideswipe

text: Sideswipe on saatavilla pelihahmoksi "" -pelin Xbox 360- ja PlayStation 3-versioille erään ladattavan lisäsisällön kautta. Sideswipe käyttää pulssipistooleja ja läheisyysmiinoja. Erikoiskykynä hänellä on teräisku, kybertraniummiekoilla tehtävä isku, joka aiheuttaa suurta vahinkoa.


title: Sideswipe

text: Sideswipe muuntautuukin elokuvassa "" Corvette Stingrayn Convertible-versioksi. Hän on myös ainoa, jolla ei ollut samaa ääninäyttelijää kuin edellisissä elokuvissa. André Sogliuzzon sijaan Sideswipen äänen tähän elokuvaan on tehnyt James Remar.


title: Sideswipe

text: Videopelissä "" Sideswipe on Optimus Primen ja Bumblebeen pelattava hahmo Autobottikamppanjan toisessa tasossa, jossa he soluttautuvat Decepticonien tukikohtaan, Kaoniin, vapauttaakseen vangitun Zeta Primen.


title: Sideswipe

text: Sideswipe esiintyy yhtenä Autobottipäähenkilöistä vuoden 2015 sarjassa "", joka on jatkoa "lle". Sideswipen äänenä sarjassa on Darren Criss.


title: Sideswipe

text: Sideswipe oli alun perin sääntöjä rikkova nuori Autobotti, jonka kanssa katuja partioivat Bumblebee ja Strongarm joutuivat usein hankaluuksiin. Kun Bumblebee lähti Maahan Optimus Primelta tulleen näyn kautta, Sideswipe ja Strongarm tulivat mukaan vasten tämän tahtoa. He päätyivät tekemään yhteistyötä vanginvartija Fixitin sekä entisen vangin, Grimlockin, kanssa pysäyttääkseen pakkolaskun tehneestä Alchemor-auksesta paenneet Decepticon-vangit.


title: Sideswipe

text: Sideswipe esiintyi yhdessä neljännen kauden jaksossa, jossa hän yritti vangita Cyclone Mini-Conin nimeltä Bounce. Hän sai siinä apua Rescue Boteilta.


title: Constructicon

text: Constructiconit ovat kuvitteellisia hahmoja alkuperäisestä "The Transformers"-sarjasta, ja sarjakuvasta. Heidät on nähty myös joissakin myöhemmistä Transformers-jatkumoista.


title: Constructicon

text: Constructiconit ovat pahojen Decepticonien alaryhmä, johon kuuluu kuusi jäsentä: Scrapper, Hook, Scavenger, Bonecrusher, Long Haul ja Mixmaster. Vuosia sitten he rakensivat Crystal Cityn ja suojelivat sitä ystävänsä Omega Supremen kanssa, kunnes kääntyivät Megatronin puolelle."issa" esiintyy Constructiconien kaltainen Decepticon-ryhmä, joka muodostaa soturin nimeltä Constructicon Maximus."ssa" Constructiconit ovat rakennustyökoneiksi muuntatuvia Decepticonien sotilaita. Osa heistä sukelsi Ravagen mukana Laurentian Vajoamaan ja korjasivat Megatronin vaurioituneen robottikehon. Lisäksi heidät nähtiin myös Egyptissä käydyssä taistelussa.Elokuvassa "" Chicagoon hyökänneiden Decepticonien joukossa oli Scrapperin ja Long Haulin kanssa identtisiä Decepticoneja.


title: Constructicon

text: "issa" Constructiconit eivät ole yhdistyjiä kuten aiemmissa jatkumoissa. Kaksi Constructiconia Mixmaster ja Scrapper syntyivät Ikikipinän palasten voimasta. Myöhemmin syntyi myös kolmas Constructicon nimeltä Dirt Boss. Mixmaster ja Scrapper ovat melkoisen taitavia rakentajia, mutta pitävät paljon öljyn juomisesta.


title: Stéphanie Foretz

text: Stéphanie Foretz (s. 3. huhtikuuta 1981 Issy-les-Moulineaux) on ranskalainen tennispelaaja.


title: Stéphanie Foretz

text: WTA-turnauksen kaksinpelin finaaliin Foretz ei ole päässyt kertaakaan, mutta nelinpelissä finaalipaikkoja hänellä on kaksi kappaletta. Ensimmäinen tuli Antwerpenissä vuonna 2006, jolloin hänen parinaan pelasi Michaëlla Krajicek. Toisen finaalipaikkansa hän saavutti Strasbourgin nelinpelissä vuonna 2009. Tenniksen maailmanlistalla hän on parhaimmillaan ollut kaksinpelissä sijalla 62 helmikuussa 2003 ja nelinpelissä sijalla 42 toukokuussa 2008.


title: Stéphanie Foretz

text: Yhdysvaltain avoimissa 2007 Foretz selviytyi nelinpelissä puolivälieriin asti.


title: SunStroke Project

text: SunStroke Project on musiikkiyhtye Moldovasta. Kolmen nuoren miehen muodostama kokoonpano perustettiin Chișinăussa vuonna 2008.


title: SunStroke Project

text: Yhtye osallistui vuoden 2009 karsintaan Moldovassa, mutta sijoittui siinä kolmanneksi kappaleella "No Crime".


title: SunStroke Project

text: Vuonna 2010 SunStroke Project yhdessä Olia Tiran kanssa edustivat Moldovaa Euroviisuissa 2010 kappaleella "Run Away" sijoittuen sijalle 22. Uudemman kerran yhtye edusti Moldovaa Euroviisuissa vuonna 2017 kappaleella "Hey, Mamma!". Se sijoittui kolmanneksi saavuttaen Moldovan parhaan tuloksen sen historiassa.


title: Amok (täsmennyssivu)

text: Amok voi tarkoittaa ainakin seuraavia:


title: Ildikó Schwarczenberger

text: Ildikó Schwarczenberger (9. syyskuuta 1951 Budapest – 13. heinäkuuta 2015) oli unkarilainen florettimiekkailija ja nelinkertainen olympiamitalisti. Schwarczenberger oli uransa aikana 161 cm pitkä ja painoi 60 kg.


title: Bertold

text: Bertold oli hannoverilainen sisteriläismunkki ja myöhemmin Liivinmaan piispa. Hän oli Liivinmaan piispana vuonna 1196 kuolleen Meinhardin seuraaja. Bertold joutui kuitenkin pakenemaan vielä samana vuonna Liivinmaalta, kun pakanalliset liiviläiset ryhtyivät kapinoimaan. Hän keräsi joukkoja Saksasta ja saapui niiden kanssa takaisin vuonna 1198. Matkalla Ykskylään liiviläiset hyökkäsivät hänen kimppuunsa ja Ymaut-niminen soturi tappoi hänet keihäällään. Bertold haudattiin ensin Ykskylään, mutta hänen ruumiinsa siirrettiin myöhemmin Riikaan. Bertoldin seuraaja Liivinmaan piispana oli Albert von Buxhövden.


title: Maskareenit

text: Maskareenit eli Maskareenien saaret tai Maskareenien saaristo on saariryhmä Intian valtameressä 600-800 km Madagaskarista itään. Siihen kuuluvat Mauritius, Réunion, Rodrigues, ja niiden lisäksi Cargados Carajosin matalikot sekä entiset saaret Saya de Malhan, Nazarethin ja Soudanin matalikot.


title: Maskareenit

text: Saariryhmä on saanut nimensä portugalilaisen merenkulkijan Pedro Mascarenhasin mukaan, joka kävi Reunionilla vuonna 1512. Saarilla on yhteinen geologinen alkuperä, Maskareenien alangon alla olevan Réunionin kuuma kohta. Ne muodostavat erillisen ekologisen alueen, jossa on ainutlaatuinen kasvi- ja eläinkunta.


title: Arcee

text: Arcee on "Transformers"-universumissa esiintyvä Autobotti. Hasbron luoma hahmo esiintyi ensimmäisen kerran vuonna 1986 "" animaatioelokuvassa.


title: Arcee

text:
Arcee nähtiin ensimmäistä kertaa "" -elokuvassa. Hän oli ensimmäinen naispuolinen Autobottipäähenkilö.
"The Transformers" -sarjan 4. kaudella Arceesta tuli yksi Headmastereista ja hänen ihmisliittolaisenaan toimi Daniel Witwicky.


title: Arcee

text: "issa" Arcee oli tiedustelija, joka kantoi mukanaan Projekti Omegan koodeja. Ratchet lähetettiin etsimään häntä ja estämään koodeja joutumasta Decepticonien haltuun. He joutuivat kumpikin palkkionmetsästäjä Lockdownin vangiksi, joka varasti Ratchetin EMP-generaattorin. Generaattorin aiheuttaman onnettomuuden ansiosta he pääsivät karkuun, mutta Arcee menetti muistinsa. Ratchet ei onnistunut korjaamaan muistia, mutta sai vahingossa koodit omaan prosessoriinsa. Joten hän sai vastuulleen Arceen alkuperäisen tehtävän, Omega Supremen aktivoinnin ja kouluttamisen.


title: Arcee

text: "ssa" Arcee on paitsi yhteisnimitys kolmesta yhteisen mielen jakavasta Autobottisisaruksesta, myös yhden heihin kuuluvan oma nimi. Arcee itse muuntautuu punaiseksi Ducati 848 -moottoripyöräksi. Hänen sisaruksistaan Chromia muuntatuu siniseksi Suzuki B-King -moottoripyöräksi ja Elita-1 purppuraksi MV Agusta F4 R312 -moottoripyöräksi. Hänet nähtiin elokuvassa ainoastaan Shanghaissa, Diego Garciassa ja Egyptissä. Hän kuoli, kun Bonecrusheria identtisesti muistuttava tuntematon Decepticon ampui häntä.


title: Arcee

text:
"issa" Arcee on avattavissa moninpelitilaan pelihahmoksi, mutta kampanjassa esiintyy vain yhtenä Kaoniin vangituista Autoboteista.
Sarjassa "" Arcee on Autobottien ketterimpiä sotilaita. Hän ei aina hoitanut hyvin työtään katsoa Jack Darbyn perään. Mutta on hitaasti alkanut osoittaa kunnioitusta häntä kohtaan. Arceella on traumaattisia kokemuksia ystäviensä menetyksestä, kun sarjan alussa tappoi in ja kauan ennen sen tapahtumia, kun Airachnid tappoi Tailgaten.


title: Antonella Ragno-Lonzi

text: Antonella Ragno-Lonzi (s. 6. kesäkuuta 1940 Mestre) on italialainen florettimiekkailija joka uransa aikana on voittanut kolme olympiamitalia. Ragno-Lonzi on 172 cm pitkä ja painaa 60 kg ja edusti "Circolo Della Spada" -miekkailuseuraa. Ragno-Lonzin isä Saverio Ragno on myös olympiakultamitalisti joukkuekalvassa ja aviomies Gianni Lonzi vesipallossa.


title: Pedro Mascarenhas

text: Pedro Mascarenhas (1470 – 23. kesäkuuta 1555) oli portugalilainen tutkimusmatkailija ja siirtomaavirkamies. Hän oli ensimmäinen eurooppalainen, joka löysi Intian valtameressä olevan Diego Garcian saaren 1512. Hän kävi myös Mauritiuksen saarella 1512, mutta ei tiettävästi ollut ensimmäinen portugalilainen tutkimusmatkailija, joka siellä kävi, sillä siellä olivat todennäköisesti käyneet jo Diogo Dias ja Afonso de Albuquerque.


title: Pedro Mascarenhas

text: Löytöretkeilijä Diogo Rodrigues (jonka mukaan on nimetty Rodrigues) nimesi 1528 Mascarenhasin mukaan Réunionin, Mauritiuksen ja Rodriguesin saaret Maskareeneiksi.


title: Pedro Mascarenhas

text: Mascarenhas palveli Portugalin siirtomaan Malakan siirtomaavirkamiehenä ("capitão-mor") 1525–1526 ja oli Goan varakuningas vuodesta 1554 kuolemaansa saakka vuoteen 1555. Ollessaan Intian varakuninkaana hän lähetti James Diazin ja Gonzalo Rodriguez Etiopiaan ottamaan selvää hyväksyisikö keisari Galawdewos patriarkan, jonka roomalaiskatolinen kirkko oli nimittänyt.


title: Otto Kivisalo

text: Otto Kivisalo (3. kesäkuuta 1875 Karkku – 18. joulukuuta 1945 Turku) oli suomalainen runoilija.


title: Tafti

text: Tafti ( < persia "tafte") on naisten pukuihin, puseroihin ja asusteisiin käytettävä, ohut palttinasidoksinen kangas, joka on tiivis ja melko jäykkä. Neliömetri taftia painaa noin sata grammaa. Sen materiaalina oli aiemmin raakasilkkilanka, josta oli poistettu silkkiliima eli serisiini saippualiuoksessa keittämällä. Nykyisin materiaalina on silkki, asetaatti tai muu tekokuitu kuten esimerkiksi polyamidi tai viskoosi.


title: Tafti

text: Vahatafti on aiemmin käytössä ollut ohut palttinasidoksinen kangas, joka oli päällystetty molemmin puolin pellavaöljyseoksella. Sitä käytettiin etenkin sairaanhoidossa kääreenä. Vahataftin syrjäyttivät muovikankaat ja muut muovituotteet.


title: Perimysmaa

text: Perimysmaa eli perintömaa tarkoittaa keneltä tahansa sukulaiselta perittyä maata maalla tai kaupungissa. Sen vastakohta on "ansiomaa" eli muu kuin perintönä saatu maa. Vuoden 1734 lain maakaaren mukaan (2 luku 1 pykälä) perimysmaaksi katsottiin myös ansiomaa, joka on pantu perimysmaan sijaan. Aiemmassa suomalaisessa oikeusjärjestyksessä perimysmaa oli ansiomaahan verrattuna monessa suhteessa erityisasemassa. Uusi avioliittolaki (234/1929) kumosi perimysmaata koskevia säännöksiä ja perimysmaalla oli merkitystä vain avioliitoissa, joihin sovellettiin vanhaa avioliittolakia.


title: Ansiomaa

text: Ansiomaa tarkoitti maata, jonka joku oli itsellensä ansainnut, vastakohtana perimysmaalle.


title: Ansiomaa

text: Ansiomaan omistajalla ei ollut muita rajoituksia kuin se, että kaupunkilaisoikeuden mukaan siitä ei saanut testamentilla antaa enempää kuin kuudesosan, jos rintaperillisiä oli olemassa. Maalaisoikeuden mukaan ansiomaata sai antaa tai testamentata kaiken, paitsi jos antajalla oli vajaavaltaisia lapsia, joilla ei ollut mitään omaksi elatuksekseen tai kasvatuksekseen, jolloin heille oli jätettävä sen verran, mitä he tarvitsivat siihen asti, kunnes he kykenivät elättämään itsensä.


title: Otus siaoensis

text: Otus siaoensis on äärimmäisen uhanalainen, mahdollisesti sukupuuttoon kuollut pöllölaji, jolla ei ole suomenkielistä nimeä. Linnun elinaluetta on Siaun saari Sulawesin pohjoispuolella Indonesiassa, jossa se elää yleensä metsässä. Laji tunnetaan vain yhdestä holotyypistä vuodelta 1866, mutta viime vuosina siitä on ilmoitettu paikallisia tietoja. Vuonna 1998 tehdyssä selvityksessä sitä ei havaittu. Sen populaatio, joka jo alkuaan oli hyvin pieni, on kärsinyt laajojen metsänhakkuiden vuoksi, ja lintuja siten ei ehkä ole enää jäljellä, mutta lisäselvityksiä on suunnitteilla.


title: Oskar Loorits

text: Oskar Loorits (9. marraskuuta 1900, Kõpu – 12. joulukuuta 1961, Uppsala) oli virolainen folkloristikko.


title: Oskar Loorits

text: Loorits syntyi Kopun kylässä Viljandimaalla vuonna 1900. Hän opiskeli folkloristiikkaa Tarton yliopistossa ja valmistui vuonna 1926. Hän piti luentoja ja töskenteli Viron kansanrunousarkiston ("Eesti Rahvaluule Arhiiv") johtajana. 1930-luvulla hän työskenteli yhdessä Lauri Kettusen kanssa liiviläisten parissa. Hän arvosteli Latvian toimia liiviläiskysymyksissä, mikä johti hänen karkoittamiseensa ja Viron-Latvian suhteiden viilentymiseen. Vuonna 1938 hänestä tuli Viron tiedeakatemian ("Eesti Teaduste Akadeemia") jäsen. Hän muutti vuonna 1944 Neuvostomiehitystä pakoon Ruotsiin, jossa hän työskenteli Uppsalan yliopistossa kuolemaansa saakka vuonna 1961.


title: Lilli Rainio

text: Alfhild Amalia ”Lilli” Rainio (sukunimi vuoteen 1906 "Lilius"; 22. joulukuuta 1861 Hattula – 23. tammikuuta 1945 Saarijärvi) oli suomalainen kirjailija, kansanperinteen kerääjä ja suomentaja. Hän käytti myös nimimerkkejä "-li-li" ja "Ainio".


title: Lilli Rainio

text: Rainion vanhemmat olivat Saarijärven kappalainen Anton Lilius ja Amanda Sofia Perdén. Perheessä oli 14 lasta. Rainion sisaruksista tunnetuimpia olivat Hämeenlinnan tyttökoulun rehtori ja myöhemmin Jyväskylän seminaarin naisosaston johtajana toiminut Anna Augusta Lilius (1851–1899) sekä Suomen Lähetysseuran lääkärinä Ambomaalla lähes 25 vuotta toiminut Selma Rainio (1873–1939).


title: Lilli Rainio

text: Lilli Rainio suoritti yksityisesti Helsingin yliopistossa suomen kielen ja Pohjoismaiden historian tutkinnon. Hän työskenteli sitten Suomalaisen Kirjallisuuden Seuran palveluksessa. Hän kirjoitti kertomuksia ja suomensi ulkomaista kauno- ja tietokirjallisuutta. Rainio keräsi myös kansanperinnettä, erityisesti satuja.


title: Lilli Rainio

text:
Nimellä "Lilli Lilius":
Nimimerkillä "Ainio":


title: Lilli Rainio

text:
Nimellä "Lilli Lilius":
Nimellä "Lilli Rainio":


title: Suoliameba

text: Suoliameba ("Entamoeba histolytica") on amebalaji. Se elää ihmisen suolessa loisena. Trooppisilla alueilla suoliameba aiheuttaa hyvinkin usein esiintyvää amebapunatautia, joka tunnetaan myös pelkästään nimellä punatauti.


title: Harainen

text: Harainen on yksinäistalon muodostama kylä Mynämäen kunnan Mietoisissa, Varsinais-Suomessa. Kylä sijaitsee Kustavintien pohjoispuolella, Kaukurlan ja Haijaisten kylien välissä, Mynäjoen lähellä.


title: Harainen

text: Yksinäistalon talouskeskus on metsän reunassa ja sen ympärillä on pääasiassa peltoa. Tilan läheisyydessä ei juuri ole muuta asutusta. Keskiajalla Maunu II Tavast lahjoitti Haraisen Turun tuomiokirkolle. Uskonpuhdistuksen jälkeen Juhana III lahjoitti tilan aviottomalle tyttärelleen Sofia Gyllenhjelmille. Häneltä tila siirtyi 1600-luvulla de la Gardie -suvun haltuun ja myöhemmin osaksi Lehtisten kartanoa. Nykyään tila on itsenäinen. Torppia Haraisissa on 1900-luvulla ollut yksi, joka sekin on ilmeisesti sijainnut Mynämäellä.


title: Entamoeba

text: Entamoeba on amebasuku. Sen eräät lajit aiheuttavat trooppisilla alueilla yleistä amebapunatautia, joka tunnetaan myös lyhyemmin nimellä punatauti.


title: Morton

text: Morton on seuraavien henkilöiden sukunimi:


title: Ammunta kesäolympialaisissa 2004 – naisten 50 metrin pienoiskiväärin moniasentokilpailu

text: Naisten 50 m pienoiskiväärin asentokilpailu ammuttiin Ateenan kesäolympialaisissa 20. elokuuta. Kultaa vei Venäjän Ljubov Galkina tuloksella 689,4 (587+101,4).


title: Talja (täsmennyssivu)

text: Talja voi viitata johonkin näistä:


title: Skids

text: Skids on kuvitteellinen robotti Transformers-universumissa, joka kuuluu hyviin Autobotteihin.


title: Skids

text: Skids nähtiin vain sarjassa ainoastaan kahdessa jaksossa. Kummassakin jaksossa hänellä oli eri ääninäyttelijät. Michael Chain oli hänen äänenään jaksossa "Quest for Survival" ja Dan Gilvezan jaksossa "Triple Takeover". Quest for survivalissa skids kuului ryhmään jonka tehtävänä oli estää insecticoneja tuhoamasta ihmisten maatilaa. Skids loukkaantui ja hoist korjasi häntä.


title: Skids

text: Triple takeoverissa skids kuului ryhmään jonka tehtävänä oli tutkia pommeja jotka olivat sataneet kaupunkiin jalkapallo stadionilta. Syyllinen eli blitzwing oli turvassa puolustuksen keskellä jonka constructiconit olivat tehneet. Kun autobotit yrittivät päästä sisään skids törmäsi prowliin ja jäi tankiksi muuntautuneen blitzwingin alle. Myöhemmin prowl sanoi että koska optimus on mahtavin johtaja universumissa hän skids bluestreack ja tracks voisivat yhdistäytyä ja tehdä optimukselle valtaistuimen. Optimus kieltäytyi koska hänen mielestään valtaistuimet ovat decepticoneja varten.